Pakar Motivasi, Dr Tengku Asmadi Kongsi Rahsia Menjadi Ibu Yang Hebat Dalam Mendidik Anak Jadi Cemerlang

Hakikatnya jasa dan pengorbanan seorang ibu tidak tolok bandingnya dalam sesebuah  Institusi kekeluargaan yang merupakan antara unit penting dalam kehidupan bermasyarakat. Jasa seorang ibu mendidik anak dengan sempurna sangatlah penting sehingga menjadi faktor utama pembentukan jati diri anak.

Malah, pada zaman sekarang, kita sering mendengar masalah-masalah yang berkaitan dengan anak yang terlibat dalam gejala-gejala sosial seperti vendalisme, gengsterisme dan sebagainya. Lantaran itu, seorang ibu adalah individu yang bertangunggjawab dalam mendidik anak-anak membentuk menjadi insan yang akan memimpin negara dan menjadi insan yang berguna kepada negara dan masyarakat.

Majalah Keluarga mendapatkan kupasan oleh Pakar Motivasi terkenal, Dr Tengku Asmadi Tengku Mohamad mengenai inspirasi seorang ibu mendidik anak-anak menjadi seorang yang cemerlang dalam hidupnya.

Ibu yang hebat

Sesungguhnya bukan mudah bergelar ibu, walaupun bergelar suri rumahtangga ataupun yang  bekerjaya. Seorang ibu yang berjaya mendidik anak dengan cemerlang sudah pastiya memiliki ciri-ciri inspirasi dalam dirinya.

Cabaran bukan sahaja menguruskan pelbagai keletah anak, namun ia termasuk kesihatan, akademik, emosi dan sebagainya yang harus dilakukan dengan penuh kasih sayang tanpa syarat. Pastinya akan lahir rasa kagum apabila melihat ada ibu yang boleh membesarkan anak lebih daripada 10 orang anak, anak yang menjadi tokoh disegani dalam masyarakat atau berjasa kepada negara.

Lazimnya ibu idola ini mempunyai sikap yang sentiasa positif tinggi dalam diri bahawa percaya dan yakin bahawa anak-anaknya boleh berjaya dalam akademik, sukan, perniagaan atau sebarang kemahiran.

Dirinya juga sentiasa memberi aura kasih sayang tanpa syarat. Misalnya tiada kasih sayang untuk anak pertama, bergaji besar atau anak yang lebih cantik. Di mata ibu ini, kasih sayangnya adalah 100 peratus untuk setiap anak-anaknya. Bagainya, kasih sayang ini bukan sebiji kek yang dipotong dan dibahagikan. Sayangnya tetap 100 peratus dan tanpa syarat!

Doa juga merupakan senjata rahsia buat ibu-ibu ini berjaya mendidik anak-anaknya. Setiap solatnya doa dititipkan agar anak-anak diberi kejayaan dan dirinya diberi kekuatan untuk mendidik dengan sempurna.

Malah mereka menjadi guru kepada anak-anaknya tanpa mengira masa dengan membantu segala keperluannya. Malah sentiasa menceritakan pencapaian, kesusahan dan kejayaan yang dialaminya dulu. Moga menjadi inspirasi buat anak-anaknya.

Peranan ibu didik anak  cemerlang dalam kehidupan

Mendidik anak-anak adalah perkara yang sering memeningkan kepala. Namun tidak ada seorang ibu pun yang mahukan anak-anak mereka menjadi seorang yang tidak berjaya. Ia termasuk membentuk sikapnya terhadap agama, akhlak, sikap, akademik dan meningkatkan kemahiran dalam dirinya.

Mendidik anak supaya menjaga ibadat solat, takut berbuat dosa dan maksiat. Galakkan anak untuk bercakap benar walaupun kesan kebenarannya itu akan memudaratkan dirinya sehingga kena dihukum dan dimarahi setelah berkata benar. Dedahkan juga anak dengan kekuatan akidah dan tauhid untuk menghadapi cabaran internet dan media sosial yang boleh menyebabkan mereka rasa tergugat hati tentang hidupan beragama. Walaupun wujud masalah yang besar, anak ini rela berkorban setelah memilik akidah dalam dirinya.

Mendidik anak dengan kehalusan budi bahasa dalam jiwanya ia termasuk menjaga adab bercakap, hormat dan merendah diri dan  menjaga hak-hak orang lain. Sikap ini semakin kurang dalam masyarakat kita kini. Adab dan sopan inilah harus dibentuk dalam diri anak-anak  supaya apabila berjumpa dengan masyarakat yang memerlukan pertolongan akan sedia menghulurkan bantuan.

3.Bentuk sikap

Anak harus dibentuk mempunyai sikap yang postif dalam dirinya. Apabila melakukan sesuatu kerja akan melakukan dengan bersungguhnya dan menjaga kualiti kerja. Oleh itu, ibu harus menjadi idola terbaik untuk anak membentuk sikap ini. Lazimnya anak akan menjadikan ibu sebagai contoh dalam dalam hidupnya. Ibu pastinya akrab dengan anak setelah hamilkannya selama sembilan bulan dan menyusukan selama dua tahun. Jalinan ini akan membuatkan anak menjadikan ibu adalah cerminan buat dirinya dengan mewarisi sikap ibunya.

Seorang ibu itu perlu memastikan anak mempunyai pencapaian akademik yang bagus. Walaupun bapa perlu memainkan peranan sama namun kesibukan dengan kerjaya dan menjadi ketua keluarga untuk ekonomi keluarga, ibu memainkan peranan penting untuk mendidik anak cemerlang akademik. Ibu akan membantu anak menyediakan keperluan pembelajaran anak termasuk buku dan kelas tambahan. Juga memastikan kerja sekolah dan perkemba

5.Kemahiran anak

Secara umumnya ramai ibu bapa lambat meningkatkan kemahiran dalam diri anak. Apabila menghadapi peperiksan, anak gagal untuk memberi keputusan yang cemerlang. Seharusnya tingkatkan bakat anak sejak di tadika lagi. Kenal pasti bakat anak termasuk minat melukis, memasak atau sukan. Hantarkan mereka kepada jurulatih profesional untuk tingkatkan kemahiran mereka. Oleh itu, bakat ini lah yang akan menjadi rezekinya dalam membina kerjayanya nanti.

Cabaran mendidik anak

Cabaran mendidik anak-anak menjadikan ibu itu istimewa. Tapi, di sebalik semua tu, perlu diakui bahawa bukan mudah untuk membesarkan dan mendidik anak-anak. Tambahan pula zaman serba  moden ini.

Memang bukan mudah menjadi seorang yang sabar. Namun perlu dengan dengan telatah, bakat  dan kebolehan yang berbeza dan anak yang sering membawa masalah berbanding dengan anak lain. Kita kena ingat, Allah S.W.T telah menjelaskan anak itu adalah amanah.  Anak adalah dugaan untuk menguji kesabaran kita.

2.Terima anak seadanya

Setiap anak yang dilahirkan itu ada keistimewaannya tersendiri. Begitu juga jika mempunyai anak yang tidak sempurna anggota badannya, ibu harus menerimanya dengan seadanya dan jadikan ia sebahagian dalam hidup. Walaupun ia memerlukan sebahagian besar pengorbanan dalam hidup. Begitu juga dengan kecemerlangan akademik anak. Anak pandai, ibu ayah gembira, Tapi jika memiliki anak yang 10 kali diajar, ibu jangan patah semangat. Inilah cabaran ibu untuk mencari kemahiran diri buatnya agar dapat harungi hari mendatang kelak.

3.Gajet  dan media sosial

Apabila maklumat dihujung jari, anak-anak mudah dipengaruhi unsur negatif. Pastinya ia cabaran buat ibu untuk mendisplin anak anak ini agar tidak terpesong daripada landasan hidup. Pemantuan setiap aktiviti anak perlu diketahui ibu dapat menghadapi cabaran dunia tanpa sempadan  di abad 21 ini.

Sumber: Majalah Keluarga


Giliran Pergi Haji,  Ni Caranya Perlu Buat Sekarang Kalau Nak Dipercepatkan!

Di sini saya nak kongsikan beberapa langkah yang boleh kita usaha demi mendapatkan giliran haji ketika usia muda atau sekurang-kurangnya untuk “lajukan” giliran kita.

Ada 4 langkah semuanya;

1) Buka akaun Tabung Haji.

2) Daftar Haji. Untuk mendaftar, anda perlu ada sekurang-kurangnya RM1300 di dalam akaun Tabung Haji. Kemudian anda akan diberi jangkaan tahun berapa anda bakal menunaikan haji. Lokasi untuk mendaftar: Di mana-mana cawangan TH, laman web TH, Cawangan Uniteller Bank Islam dan Bank Rakyat, ATM / CDM Maybank, atau ATM BIMB

3) Kumpulkan duit sekurang-kurangnya RM10k. Mungkin part ni kita akan rasa susah sedikit. Tapi kalau kita memang betul-betul bersungguh nak capai RM10k tu, inshaAllah tempoh menunggu tu tidak lama jika kita konsisten menabung.

4)
a)Bila duit dalam akaun anda dah cukup RM10k, anda dah boleh mula buat rayuan. Kalau tak cukup RM10k pun sebenarnya boleh merayu, tapi kebiasaannya pihak Tabung Haji akan melihat adakah wang kita sudah mencukupi untuk membayar pembiayaan haji. Dikhuatiri jika rayuan diluluskan, tiba-tiba duit belum cukup, jadi tawaran perlu ditolak dan perlu diganti dengan orang baru. Jadi sebaiknya anda cukupkan dahulu RM10k tersebut di dalam akaun anda.

b) Setiap tahun, Tabung Haji akan membuka kaunter rayuan Haji. Anda perlu alert bilakah tarikh kaunter ini dibuka. Ia tidak dibuka sepanjang tahun. Ketika inilah ramai orang akan mula menulis surat rayuan dan menyatakan sebab-sebab kukuh mengapa pihak Tabung Haji perlu meluluskan rayuan mereka. (untuk surat rayuan ini, cubalah beri alasan dan sebab yang kuat mengapa pihak Tabung Haji perlu meluluskan rayuan anda).

c) Kalau anda nak tahu, untuk Haji tahun ini tahun 2016, ada sekitar 2500 orang sekitar Lembah Klang yang dijadualkan akan menunaikan haji, namun selepas ujian pemeriksaan kesihatan, 60% tidak lulus (atas faktor kesihatan) dan tidak dapat meneruskan proses seterusnya untuk menunaikan haji. Bermakna, ada banyak kuota baru yang kini kosong! Itu baru cerita di Lembah Klang, pastinya setiap negeri setiap daerah akan ada kuota kosong yang perlu diganti dengan orang lain. Mungkinkah anda orangnya? Tak mustahil.

d) Ada lagi kuota kosong pada setiap tahun akibat kematian. Iaitu apabila calon haji itu meninggal sebelum sempat menunaikan haji pada tahun tersebut. Jika yang meninggal itu lelaki, dan dia pada asalnya mahu menunaikan haji dengan isterinya, bermakna kuota isterinya juga perlu diganti dengan orang lain. Kerana wanita yang kematian suami, di dalam tempoh iddah, tidak boleh menunaikan ibadah haji.

e) Nak lagi kuota kosong? Yang ini mungkin tidak terlalu banyak, tetapi biasanya tetap ada, iaitu wanita yang hamil sebelum berangkat menunaikan haji. Jika dia sepatutnya menunaikan haji pada tahun sekian-sekian, tetapi ditakdirkan dia hamil sebelum berangkat, maka pihak Tabung Haji tidak akan membenarkannya menunaikan haji. Jadi akan ada lagi kuota kosong untuk anda.

Jadi jelaslah di sini bahawa sebenarnya ada sangat banyak peluang untuk anda mendapatkan kuota haji dan tidak perlu menunggu giliran tahun yang asalnya ditetapkan oleh pihak Tabung Haji untuk anda.

Tentang bilakah tahun yang anda akan dapat tu, ia bergantung kepada Allah, Allah melihat usaha kita, dan percayalah, Allah tidak akan mensia-siakan setiap usaha hambaNya.

Nota cara menabung secara ringkas:

1) Untuk menabung dalam tempoh 8 tahun: RM25 seminggu atau sehari RM3.60 sahaja. (Setahun ada lebih kurang 52 minggu. Setahun= RM25 x 52 minggu = RM1300. RM1300 x 8 tahun = RM10400). Atau, nak lagi cepat?

2) Untuk menabung dalam tempoh 4 tahun: RM50 seminggu atau sehari RM7.14 sahaja. (Setahun ada lebih kurang 52 minggu. Setahun= RM50 x 52 minggu = RM2600. RM2600 x 4 tahun = RM10400).

Kesimpulannya kalau sekarang umur anda masih di awal 20-an, tak mustahil sebelum umur 30 anda sudah boleh menunaikan haji, atau selewat-lewatnya sebelum anda mencecah 40 tahun, inshaAllah fizikal masih sihat ketika itu.

BAGAIMANA MAHU BUAT RAYUAN PERGI HAJI?

Untuk permohonan rayuan haji, sila kemukakan surat rayuan dalam format surat rasmi yang lengkap bertandatangan kepada:

Bahagian Operasi Domestik,

Lembaga Tabung Haji,

Lantai 30,

Bangunan Ibu Pejabat TH,

201 Jalan Tun Razak,

50732 Kuala Lumpur.

Isi kandungan surat rayuan:

Nama penuh
Nombor akaun TH
iii. Nombor MyKad

Tujuan rayuan
Tandatangan

Bakal Haji juga boleh melampirkan dokumen berkaitan sebagai sokongan kepada rayuan tersebut. Dan ini Contoh Surat Rasmi Rayuan Haji 1437H.

Rogayah binti Mokhtar

Lot 1234, Jalan Sinar

Kampung Harapan

84000 Muar

Johor

18 Disember 2015

Kepada,

Bahagian Operasi Domestik,

Lembaga Tabung Haji,

Lantai 30,

Bangunan Ibu Pejabat TH,

201 Jalan Tun Razak,

50732 Kuala Lumpur.

Tuan/Puan,

RAYUAN UNTUK MENDAPAT TEMPAT MENUNAIKAN HAJI PADA MUSIM 1437H/2016M

NAMA PENUH: ROGAYAH BINTI MOKHTAR

KAD PENGENALAN: 450101-01-0400
No AKAUN TH: 12345678

________________________________________________________________________

Perkara di atas adalah dirujuk.

Saya memohon jasa baik dan budi bicara yang ikhlas daripada pihak tabung Haji agar dapat menawarkan tempat kepada saya untuk menunaikan Haji pada tahun 1437H atau 2016 Masihi.

Saya memohon dipercepatkan kerana usia yang telah lanjut (70 tahun) dan saya telah 5 kali menjalani Kursus Haji tetapi masih dalam senarai menunggu. Simpanan saya juga telah mencukupi untuk menunaikan haji dalam waktu terdekat ini.

Semoga pihak tabung haji dapat menunaikan rayuan saya yang tersebut di atas.

Sekian, terima kasih.

Yang Mengharap,

(ROGAYAH BINTI MOKHTAR)

No K/P: 450101-01-0400

sumber : Muhammad Yaakub Yusra


Bahagia Cara Kita, Jangan Peduli Orang Kata. Kita Senang Orang Dekat, Susah Orang Lari. Deep!

Semua inginkan kehidupan yang bahagia agar dapat melakukan semua perkara dengan gembira.

Malah untuk bahagia kita juga jangan pedulikan apa orang kata. Kita bahagia kena ikut cara kita. Selanjutnya ikuti perkongsian  yang sungguh motivasi ni.

BAHAGIA CARA KITA

1. Kalau rasa nak buat sesuatu, buat saja. Jangan peduli orang kata. Dan jangan paksa orang ikut macam kita. Lain padang lain belalang. Lantai tak sama rata. Kasut lain jenama

2. Jangan peduli apa orang kata pada kita. Rilek sudah. Bahagia dengan cara kita. Beras kita habis bukan ada orang peduli. Depa tak tanya pun. Kita senang orang dekat. Kita susah orang lari

3. Nak buat baik jangan harap balasan orang. Nanti hati sakit. Jangan guna ayat “Kita tolong orang, suatu hari orang tolong kita”. JANGAN. Biar Allah sahaja yang membalas

4. Tengok orang senang, jangan iri. Dia senang cara dia. Susah dia kita tak tau. Didik hati. Suatu hari aku akan jadi macam dia

5. Jangan mudah terasa hati. Nak merajuk. Tak ada orang peduli pun. Duk pendam buat apa. Hati sakit. Air mata habis. Buat apa yang kita happy

6. Berkawan dengan orang yang nak kawan dengan kita. Yang tak nak kawan lantak pi dialah. Berkawanlah tanpa syarat

7. Baca posting orang jangan sakit hati. Kita tak tau apa tujuan dia. Yang hang nak kalut sangat pasaipa. Nama pun social media. Lantak dialah nak boh gambaq kucing ka, rimau ka, penyu ka, ciken cop ka, laksa ka, nak pi jalan mana ka. Hang tak mau pi jalan duk diam sudah

8. Tulis benda positif. Tulis pasal kita. Jangan tulis pasal orang. Kalau orang tak suka, refer no 7. Jangan perli-perli. Hang ingat dia baca ka hang kata kat dia. Hang yang syok sendiri. Hang rasa lega sebab luah di medsos. Tapi orang nampak hang bodoh

9. Utamakan keluarga. Depa yang akan susah senang dengan kita

10. Ada duit buat cara ada duit. Kalau takdak duit jangan ikut cara orang ada duit. Sat lagi dia makan lamb chop hang makan megi perisa kari. Naik mercedes sampai. Naik axia pun sampai juga. Naik myvi lagi awal sampai. Apa ada hal. Beli rumah 2-3 biji. Pakai kereta mewah. Cukup bulan pinjam duit member. Investment jadah apa

11. Buat kerja jangan harap anugerah. Jangan harap orang puji. Nanti kita frust dan sakit hati. Kalau kita tak berharap apa-apa, kita buat pun jadi seronok. Dapat rezeki. Tak dapat mampuih pi.

Insyaallah. Tenang dan gembira.Tenang Is Good bebeh!

Sumber: Cikgu Zahran


Anak Tinggal Di Asrama, Hati Ibu Memang Sedih. Atasinya, Ikut Cara Ibu Ni Buat!

Melepaskan anak yang masih kecil untuk tinggal di asrama, kebanyakan perasaan ibu akan berasa berat hati untuk berjauhan.

Pengalaman yang sama juga dilalui oleh ibu ini dalam niatnya untuk menghantar anak-anaknya ke sekolah Tahfiz.

Malah turut berkongsi beberapa tip untuk atasi saat itu agar lebih tabah berpisah dengan anak.

BAGAIMANA KAMI HANTAR ANAK ANAK KE TAHFIZ
============================
Alhamdulillah, Kak Effi dan suami bulatkan tekad dan hasrat untuk cuba lahirkan al hafiz dalam keluarga ni. Sebenarnya, ALLAH lorongkan hasrat ini bila mana pengalaman dengan sekokah biasa tidak memenuhi kehendak pengajian agama yang kami impikan.

Bab paling sukar bagi Kak Effi adalah bentuk akhlak anak pada zaman serba mencabar nihhh. Dengan pengaruh handponn, televisyen, media sosial dan kawan kawan, membesarkan anak bersekali akhlak al Quran sangat sukar dilakukan.

Kami larikan anak dari sekolah biasa ke sekolah harian swasta. Alhamdulillah, anak anak mula belajar menghafaz di situ. Namun masih wujud kebimbangan lain di sudut hati kami. Kerana sirap yang bercampur air kopi takkkan boleh jadi sirap yang sedappp. Apatah lagi membentuk sirap ais yang sedap diminum saat panas terik.

Selepas anak dapat pendidikan asas, membaca menulis dan mengira, kami hantarkan anak anak ke tahfiz. Alhamdulillah, kami tak putus meminta pada Allah tunjukkan kami jalan. Satu persatu terbuka. Hinggalah anak ada kesempatan untuk interview dan berjaya ke tahfiz.

Pastikan anak selesa

Waktu itu HARRAZ baru berusia 9 tahun dan AKIF 11 tahun. Mereka masih anak anak. Bukan mudah untuk kami hantar mereka. Duduk di asrama saat mereka tak pernah pon membasuh baju sendiri. Awalnya kami berikan anak anak full support. Kami sanggup ambil baju kotor dan jumpa mereka dua kali seminggu. Ya, kami sanggup buat apa saja asal anak anak selesa.

Awal awal memang Harraz menangis. Akif nampak kuat walaupon kami tahu ini tak mudah. Dah biasa di rumah dengan semua tersedia. Gembira dengan kawan kawan lelaki perempuan di sekolah, biasa guna telefon dan menonton tv.

Tiba tiba semua itu hilang, semua tiada lagi. Yang ada persekitaran berbeza. Kawan kawan berbeza. Ustaz yang garang. Asik asik solat, al Quran dan cerita kebesaran Allah. Mula mula mereka ‘terperanjat’ hingga akhirnya mereka temukan keseronokan.

Apa saja yang sekolah perlu kami bekalkan. Kami hantar makanan sekali untuk kawan kawan mereka yang lain. Satu masa memang semua kawan kawan anak mengenali kami.

Ada yang minta bantuan belikan barang bila outing, ada yang suka borak dengan suami dan ada yang request Kak Effi masakkan sesuatu. Kami buat dengan gembira.

Alhamdulillah anak anak sudah jadi senior sekarang. Telah lebih separuh Al Quran berada dalam ingatan Akif, manakala Harraz hampir suku. Kami tak pernah memaksa untuk mereka laju laju menghafaz. Kami biarkan mereka ambil masa. Yelahh, juzuk 30 pon kami belum hafaz, apa hak kami memaksa mereka yang telah jauh lebih baik daripada kami.

Masa cuti mereka hanya 5 kali setahun. Yang sangat Kak Effi hormati. Kami penuhkan dan gembira bawa mereka jalan atau pulang ke kampung. Mereka anak baik, mereka anak yang sangat patuh. Ternyata kehidupan tahfiz banyak mematangkan mereka. Kak Effi tak menyesal dan sangat bersyukur dengan jalan yang Allah lorongkan ini. Alhamdulillah.

Melepaskan mereka bukan perkara mudah. Membiarkan mereka duduk di asrama dalam usia muda. Namun ada beberapa perkara yang Kak Effi boleh tuliskan sebagai panduan ibu ayah yang nak berpisah dengan anak anak. Insha Allah. Selalulah buat dan fikir begini:

1) ANAK BUKAN MILIK KITA
– anak bukan hak mutlak ibu bapa. Mereka amanah yang kena kita jagai. Amanah dari siapa? Dari ALLAH. Maka lorongkan anak mengikut apa yang ALLAH suka.

2) JAGAAN ALLAH LEBIH BAIK DARI KITA
– hantar anak ke jalan Allah sama macam hantar anak berperang. Tapi kita jangan risau. Allah kannn ada? Kita sendiri mengharapkan jagaan dan perlindungan Dia, takkanlah kita rasa mampu buat lebih hebat dari Allah?

3) BANYAK BACAKAN FATIHAH DAN DOA UNTUK ANAK
– hati rasa rindu, menangis teringat anak. Maka segera ingat, jika kita menangis, mereka juga akan begitu. Maka kuatkan hati, sambil bacakan fatihah dan doa sebanyak banyaknya. Doa untuk diri kita diberi kekuatan dan anak dipermudahkan urusan, mudah menghafaz dan gembira.

4) IBU BAPA BANYAK BELAJAR DAN DIDIK DIRI
– Jika kita nak anak berjaya, mak ayah perlu berjaya juga. Baca Al Quran sebanyaknya, tadabur, cari ilmu agama, tutup aurat sempurna. Pendek kata, apa mak ayah buat akan pengaruhi anak. Maka cubalah dan usahalah jadi LEBIH baik. Insha Allah.

5) MASAK UNTUK ANAK
– Air tangan orang yang solat dan mencari redho Allah itu adalah lebih baik dari yang lain. Maka, ibu kena banyak sediakan makanan air tangan sendiri. Kerana kita tahu dan kenal puncanya dengan jelas.

6) INI TANGGUNGJAWAB
– Kelak akan ditanya apa yang kau berikan pada zuriat keturunanmu, sesungguhnya Al Quran dalam dada adalah yang terbaik. Insha Allah.

7) SALING MEMBERI SOKONGAN
– Ibu bapa dan anak anak yang lain di rumah perlu saling memberikan sokongan. Jangan pernah putus asa. Saling mengingati.

8)BANYAKKAN BERDOA DAN TAWAKAL
– Doa yang tak pernah putus adalah ubat utama untuk banyak perkara. Yakinlah semuanya milik DIA. Dan kepada DIA lah tempat meminta dan berserah. Insha Allah.

Untuk semua rakan rakan, Kak Effi doakan semoga Allah permudahkan dan lorongkan pada kebaikan. Semoga perpisahan sementara adalah jalan menuju pertemuan berkekalan di syurga. Insha Allah.


Kurangkan Kesan  ‘Mata Panda’ Dengan Trik Dari Bahan Dapur!

Sesiapa pun mesti tidak suka kalau lihat dicermin dan nampak kawasan mata semakin hari semakin nampak kesan lingkaran hitam seakan mata panda.

Jadi janganlah dibiarkan masalah lebam dan bengkak mata yang anda alami ini sebaliknya rawat masalah anda dengan cara di bawah ini.

Limau Nipis

Lebihan limau nipis yang dibuat air atau masakan jangan pula dibuang. Sebaliknya simpan sahaja kulitnya dan sapulah di bawah mata yang lebam akibat tidak cukup tidur. Biarkan kering seberapa ketika kemudian barulah muka dicuci dengan air yang bersih. Lakukan ini berulang kali sehingga mata reda.

Kulit Timun

Sama seperti limau nipis, begitu juga dengan hirisan timun. Kulit timun jangan pula dibuang sebaliknya ditekan pada kawasan mata yang bengkak dan lebam. Sapukan rata dan biarkan ia menjadi kering. Kemudian barulah dicuci dengan air yang bersih. Timun yang bersifat sejuk mampu meredakan mata yang bengkak.

Telur

Petua orang-orang lama yang patut anda cuba adalah menggunakan telur. Ambil sedikit  putih telur an sapukan pada bahagiabn bawah mata. Biarkan hingga ia kering dan kemudian dicuci dengan air bersih.

Ubi Kentang

Ambil sebiji ubi kentang dan masukkan ke dalam peti sejuk selama 10 minit. Kemudian hiris bulat nipis dan tekapkan pada bahagian mata. Biarkan sehingga hilang rasa sejuk atau anggaran 15 minit dan kemudian dicuci bersih.

Susu

Selain susu diminum, ia juga boleh meredakan kelesuan mata dan menghilangkan kesan ‘mata panda’ dengan cara celupkan 2 keping tisu ke dalam air susu. Kemudian tekapkan di mata selama 20 minit. Lakukan secara rutin untuk kesan yang diingini.

Air sejuk & sudu

Cara ini juga berkesan dan amat mudah. Ambil secawan air sejuk dan rendamkan dengan sudu besi. Kemudian lekapkan pada bahagian mata beberapa kali.


Penyakit Pasca Banjir, Dr Ni Saran Ambil Antibiotik Sebagai Langkah Berjaga-jaga. Sila Take Note!

Pasca banjir, di sebalik orang ramai memberi tumpuan untuk sama-sama menghulurkan  bantuan dan pertolongan membersihkan rumah buat keluarga yang dilanda banjir,  pakar kesihatan turut  memberikan amaran tentang bahaya pendedahan dan penularan penyakit bawaan air seperti leptospirosis (kencing tikus), taun dan demam kepialu.

Lantaran itu, sebagai langkah berjaga-jaga Dr Erna Nadia memberi pesanannya di media sosial untuk dijadikan peringatan bersama.

Ujarnya sama ada  banjir biasa atau banjir lumpur, kedua duanya boleh menyebabkan sistem kebersihan menjadi lemah dan sukar dikawal.

Dapatkan Single Dose of Doxycycline

Bagi mereka yang mahu menolong sebagai sukarelawan/sukarelawati, dapatkan single dose of doxycycline di klinik berhampiran anda. Ini adalah antibiotik dan ianya adalah ubat terkawal. Tak boleh main beli sahaja ya.

Single dose antibiotik ini adalah salah satu cara untuk prevent penyakit bawaan air seperti kencing tikus atau leptospirosis.

Ya anda mahu membantu namun kesihatan tetap perlu dijaga juga.

Tak Sihat Segera Maklumkan

Bagi mangsa banjir, jika tidak sihat, maklumkan pada sukarelawan/wati yang datang membantu. Jangan diam atau takut. Kita semua mahu membantu anda inshaAllah.

Semoga segalanya dipermudahkan untuk kita dan semoga Allah gantikan dengan yang lebih baik, amin.


“Susah, saya Kejap-Kejap Periksa CCTV…” Sukar kembali berlakon, Zizie Izette Akui Sayang Nak Tinggalkan Anak!

Sudah lama kita tidak melihat kelibat pelakon putih gebu ini muncul di kaca televisyen. Pemilik nama sebenar Zizie Izette Abdul Samad ini mengakui memilih untuk memberi sepenuh tumpuan kepada anak dan rumah tangga dan mengetepikan dulu perihal minat berlakon.

Kali terakhir, Zizie berlakon menerusi drama Hero Seorang Cinderella yang diterajui Nur Fazura dan Fattah Amin pada tahun 2017.

“Di saat anak kecil dan kian membesar, saya memilih untuk terus mencipta memori dengan mereka sekali gus mewujudkan kenangan indah bersama. Kita pun tak tahu sampai bila usia ini akan terhenti,” katanya yang sudah 11 tahun berkahwin dengan Bung Moktar.

Menurut Zizie pengalaman meninggalkan anak untuk keluar bekerja adalah perkara yang paling berat buatnya.

Malah hasratnya untuk kembali berlakon seperti perlu dilupakan buat sementara waktu.
“Sejak bekerja ni selalu balik lambat. Ingat nak surprise kan anak-anak tapi akhirnya mereka yang surprise kan kita!

“Macam mana ya mommy yang kena bekerja tinggalkan anak-anak di rumah?
“Pengalaman baru untuk saya. Susah. Macam saya, kejap-kejap check cctv. Minta nanny hantar video setiap masa.

“Macam mana nak berlakon balik mcmni. Jawabnya, lambat lagi,” katanya.

Zizie berkongsi perkara tersebut di akaun Instagram miliknya.

Menerusi perkongsian tersebut, beliau memuat naik rakaman video yang menunjukkan anaknya setia menunggunya pulang dari kerja.

Rakaman video berkenaan mendapat perhatian pengikutnya yang rata-rata mempunyai pengalaman yang sama ketika mula-mula bekerja dan meninggalkan anak.
Zizie mendirikan rumah tangga dengan Ahli Parlimen Kinabatangan, Datuk Seri Bung Moktar Radin pada Disember 2009.

Hasil perkahwinan itu, mereka dikurniakan kembar lelaki berusia dua tahun iaitu Aadam Zac Izette dan Aaleph Zeke Izette, serta anak perempuan, Aalisa Belle Izette yang kini berusia lapan bulan.

Pasangan itu turut mempunyai dua anak angkat iaitu Nayla Nurjenna, 4 dan Aaric Zayn Izette, 2.


Bila Suami Merungut Badan Isteri Berbau, Itu Petanda Kena Segera Amalkan Petua Ni!

Bimbang jika masalah bau badan tidak dirawat, akan menyebabkan orang lain tidak selesa rapat dengan kita, lebih-lebih lagi jika suami merungut tentang hal ini. Sebagai isteri segeralah berbuat sesuatu agar masalah ini segera di atasi.

Jika buntu untuk menyelesaikan masalah bau badan ini, bolehlah dicuba amal petua dengan menggunakan daun inai dan sirih sebagai ramuan utamanya. Nak tahu lanjut jom semak satu persatu.

[su_highlight background=”#f2af61″ color=”#242121″]Rebusan Daun Sireh Dan Inai[/su_highlight]

Bahan-bahan:

♥3 helai daun sireh

♥Segenggam daun inai

♥3 gelas air

Cara-cara:

1. Rebus kesemuanya di dalam periuk dengan api sederhana kecil dari 3 gelas menjadi 1 gelas.

2. Tapis dan minum bila sudah suam. Diamalkan seminggu sekali atau setiap kali habis haid.

Sumber : Norliza Mohd Salleh

Selain itu di sini turut dikongsikan beberapa petua untuk memutihkan ketiak agar badan bukan sahaja tidak berbau malah bahagian bawah lengan ini juga terlihat putih bersih.


“Rajinnya Tulis Begini…”- Netizen Puji Usaha Ibu Ni, Buat Buku Catatan Besarkan Anak!

Ibu ayah mana tak inginkan yang terbaik buat anak-anaknya. Dari kecil lagi mesti kita sudah ada macam-macam perancangan untuk anak-anak kita. Betul bukan?

Ini sama kisahnya dengan seorang ibu ini yang berkongsi pendekatan yang begitu menarik sekali gus mencuri tumpuan warganet. Puan Noor Fathin Azlan, bukan sahaja memastikan dapat membantu anaknya mencapai kejayaan malah turut menyediakan buku catatan sendiri khusus untuk dijadikan panduan dan rujukan untuk membesarkan anak yang kini berusia 6 tahun.

Menurutnya, tujuan utama buku catatan tersebut adalah untuk catit tahap perkembangan anak mengikut usia anak, pemakanan sihat anak, kesihatan anak, pendidikan anak, rutin harian anak, kenal pasti minat dan bakat anak. Plus tolong buatkan hala tuju kerjaya anak.

Siti Aisyah nak jadi doktor — so apa yang mommy perlu bantu Siti Aisyah di awal usia 6 tahun?

Salah satunya, buat jadual pemakanan dan menu sihat untuk merangsang otak anak dan beri pendedahan awal sains dan matematik. Even one day Siti Aisyah tak mahu jadi doktor sekali pun, kursus seperti accountant, banking, computer science, AI, engineering dll tetap meletakkan sains dan matematik/matematik tambahan sebagai syarat utama.

Tak rugi beri pendedahan awal subjek sains dan matematik pada anak. Boleh merangsang otak anak. Bila anak mahir dalam sains dan matematik, insyaallah subjek lain juga akan jadi mudah untuk anak.

Dulu setiap malam selalu buat nota macam ni untuk bisnes, tapi bila melihatkan bisnes ni ada naik dan turun. Kita dah berkorban macam-macam, tiba-tiba dia boleh jatuh.

Sebab bisnes ni satu dunia yang tak boleh dijangka.

Sampai satu tahap, hati jadi lali dan kebal. Ah dia nak jatuh, jatuhlah. Takde nak down. Nanti esok bangkit dan berusaha, naiklah baik. Jarang orang yang bangkit dari jatuh dan berusaha takkan berjaya.

Bisnes ni kita boleh berusaha dan berkorban, tetapi bukanlah menjadikan dia sebagai yang paling utama dalam hidup.

Baca artikel menarik lain di sini:

Tapi anak ni,

Bila kita abaikan anak dari kecil, dah buat anak menjauh dengan kita, nak naikkan balik hubungan dengan anak seperti bisnes bukan mudah. Sebab masa itu tidak boleh diputar. Tak boleh nak putar anak jadi baby balik.

Dengan bisnes kita boleh bermula dari bawah semula, tapi dengan anak, kita hanya boleh melalui kesempatan yang ada sahaja. Entah sempat atau tidak.

Sekarang, i‘m happy jadi mompreneur yang meletakkan keluarga no.1 dan menjadikan bisnes sebagai punca pendapatan sahaja, bukan lagi penentu kejayaan diri.

Meninjau di ruangan komen, rata-rata ibu di luar sana teruja dengan kesungguhan ibu muda ini.


Beri Pujian Bukan Herdikan. Ia Jaminan Anak Cemerlang. Lelaki Bergaji 1 Juta Dolar Setahun Ini Telah Buktikan. Deep!

Motivasi amat penting untuk kecemerlangan diri termasuk untuk anak, pasangan dan juga pekerja. Dengan memberi pujian dan dorongan, akan memberikan aura untuk berjaya.

Sebagaimana perkongsian ini bukti menunjukkan bahawa pujian itu penting bukannya herdikan atau kemarahan.

Jadi buat ibu bapa yang inginkan anak berjaya dalam pelajaran, jadikan perkongsian ini sebagai iktibar.

Ikuti perkongsian ini.

Tiada siapa sempurna..

Rupanya pada tahun 1921, sudah pun ada manusia dibayar gaji sebanyak satu juta dolar setahun. Iaitu bersamaan 3 ribu dolar sehari.

Untuk rekod, pada zaman tu, income tax masih belum wujud. Maksudnya berapa gaji yang diberi, banyak itulah yang boleh dijoli. Dan rata-rata orang yang bergaji 2000usd sebulan, sudahpun kaya nak mampus.

Lelaki ini bernama Charles Schwab. Dia dilantik menjadi CEO sebuah syarikat besi di Amerika pada usia 38 tahun. Power kan?

Bila ditanya kepada founder syarikat tu,

“Kenapa kau sanggup bayar Schwab sebanyak tu? Adakah Schwab ni seorang genius? Atau dia ni terer sangat buat besi?“

Jawabnya,

“Dua-dua bukan. Schwab adalah manusia yang paling pandai berurusan dengan manusia.”

Fuyoo. Cenggitu je?

Orang pun kajilah, apa benda semua ni? Terer tara mana Schwab ni, sampai orang sanggup bayar mahal gitu.

Akhirnya, Schwab sendiri buka mulut. Dia cerita,

“Aku ada kelebihan yang orang lain takde. Di bawah aku, semua orang jadi lebih semangat untuk bekerja.”

Huh? Berlagaknya.

Sabar sat. Dengar dulu apa Schwab nak kabo ni.

“Sebenarnya, senjata paling berbisa yang aku gunakan hanya dua. Iaitu

1- Appreciation (Penghargaan)
2- Encouragement (Dorongan)

Kau tahu? Takde benda yang boleh membunuh cita-cita seseorang melainkan kritikan daripada boss dia sendiri (terpakai juga untuk pasangan ataupun ibu bapa).”

I see. Nampaknya Schwab ni ada kemahiran luar biasa untuk memenangi hati manusia. Bukan takat bagi pickup line tu. Schwab juga akui,

“Aku tak pernah kritik sesiapa, sama ada di depan publik mahupun secara personal. Kerja aku, mencari sekecil-kecil kebaikan dan aku takkan cari kelemahan sesiapa.”

Jadi, bila ada sekecil apa pun kerja seseorang, aku akan lambung setinggi-tingginya. Malah, aku sampai jadi gian nak puji orang.

Dan hasilnya, keuntungan berlipat kali ganda untuk syarikat yang aku terajui!”

Untuk rekod, selepas dari syarikat besi ni, Schwab diberi tanggungjawab menaikkan semula sebuah syarikat lain. Syarikat tu hampir pupus ditelan kerugian, tapi berjaya menjadi “most profitable company” di Amerika.

Sebenarnya memang dah ada kajian solid beratus tahun dulu, mengenai

1- kenapa isteri/suami lari dari rumah?
2- kenapa prestasi anak buah merudum?
3- kenapa anak-anak tak dengar cakap?
4- kenapa student lemau dalam kelas?

Dapatan hanya menghala ke satu arah,

“Tidak mendapat pujian yang sepatutnya, malah herdikan yang tidak henti.”

Semoga kisah ini memberi inspirasi dan motivasi diri kepada kita semua supaya menjadi insan yang lebih bermakna dalam kehidupan insan lain terutama dalam keluarga sendiri.


“Kenangan Tak Dapat Dilupakan.” 40 Tahun Kayuh Basikal Hantar Bekal Biarpun Suami Meninggal Dunia. Cinta Ke Hujung Nyawa!

Meruntun hati membaca kisah kasih sayang hingga ke hujung nyawa ini. Biarpun kisah ini telah lama tular, namun ia membuatkan hati sebak buat yang mengetahui kisah wanita ini.

Lebih-lebih lagi apabila hari raya bakal menjelang tiba, ingatan buat insan tersayang yang telah pergi menghdap Ilahi pasti menjelang di minda.

Saat gembira semasa menyambut hari raya bersama tersayang pasti membuatkan mata berlinangan di pagi raya. Itulah kasih sayang yang tiada penghujung walaupun pasangan telah berjumpa sang pencipta.

Sebagaimana yang dirasai oleh seorang warga emas ini yang merindui arwah suaminya sehingga menjadikan dirinya kuat untuk meneruskan kenangan manis menghantar bekalan makanan di tempat arwah suaminya. Biarpun tiada lagi kelibat senyum tawa dan pelukan mesra, wanita ini tetap menghantar bekalan makanan hampir 40 tahun!

Kisah ini pernah disiarkan oleh laporan Berita Harian tahun 2012 dan tahun 2017. Ramai yang sebak melihat kasih sayang wanita hingga ke hujung nyawa. Kembali tular hari ini setelah kisah benar ini menjadi inspirasi kepada sebuah iklan raya jenama makanan terkenal.

Menurut laporan berita harian wanita yang berusia 81 tahun (2017) Saadiah dari Kampung Padang, Kuala Kenderong, mengayuh basikal kira-kira lima kilometer setiap hari menghantar nasi dan lauk-pauk kepada suaminya, Alias Nik Daud, yang bertugas di IPD itu.

Suaminya terkorban dalam tragedi serang hendap oleh komunis ketika bertugas pada 28 Ogos 1975, namun Saadiah meneruskan amalan berkenaan demi kasih sayang dan kesetiaan kepada Allahyarham suaminya dan supaya rakan suaminya dan anggota balai itu dapat menjamah masakannya.

Dalam pada itu, menurut cerita orang kampung suami Makcik Saadiah ini dahulunya seorang BotMan.Peranan BotMan ketika itu menghantar barangan keperluan kepada penjuang didalam hutan,ketika beliau dan beberapa rakan menjalankan tugas,ketika itulah mereka diserang hendap,komunis ketika itu memang sangat kejam,Botman ini diseksa sehingga mati,ada diantaranya mereka kemaluan dipotong,dikelar-kelar,diikat pada bot dan diseret. AL-FATIHAH

BERHENTI SELEPAS JATUH BASIKAL

Seterusnya menurut laporan Berita Harian tahun 2017, Saadiah berhenti melakukan rutin itu selepas terjatuh basikal pada akhir tahun 2012 dan anaknya yang tinggal bersama pula membuka tayar basikal supaya ibunya tidak mengayuh basikal lagi kerana dikhuatiri berbahaya.

Selepas itu, tabiat gemar menghantar bekalan dilakukan untuk anak dan cucunya di Kampung Pulau Belayar sejauh hampir dua kilometer dari rumahnya dengan hanya berjalan setiap hari.

RINDU IPD GERIK

Bagaimana pun warga tua ini kembali menghantar makanan ringan ke IPD Gerik tahun 2017.

Laporan berita tahun itu, menjelaskan bahawa Saadiah berbuat demikian untuk melepaskan rasa rindu untuk melihat Balai Polis dan anggota polis yang lain.

“Sekarang mak cik hanya dapat pergi ke balai polis (IPD Gerik) hanya sekali sebulan. Rasa terlepas juga rindu mak cik nak tengok balai polis dan anggota polis kita yang setia berkhidmat untuk orang ramai dan negara.

“Kini, mak cik hanya bawa makanan ringan terutama gula-gula setiap kali pergi ke situ… dah tak masak lauk-pauk dan bawa nasi macam dulu lagi.”

Saadiah pergi ke IPD itu dengan membonceng motosikal anaknya, Wan Jelani Alias, 47, yang tinggal tidak jauh dari rumahnya.

Dia yang tinggal bersama seorang lagi anaknya yang berstatus orang kurang upaya (OKU) kabur penglihatan, Wan Samsul Alias, 52, berkata dirinya masih teringin membawa bekalan makanan itu setiap hari seperti dulu kerana masih boleh mengayuh basikal walaupun usia lanjut.

Begitulah kisah cinta yang begitu membahagiakan. Kasih sayang tetap di hati dan kenangan indah yang sentiasa mekar hingga ke hujung nyawa.


Demi Isteri, Suami Angkut Bahan Buat Biskut Raya Dalam Bilik. Warganet Beri Pujian.

Tinggal beberapa hari lagi umat Islam akan meraikan Aidilfitri. Ketika ini sudah tentu ada yang sibuk memasak kuih raya. Selalunya isterilah paling sibuk membuat persiapan.

Namun, berbeza dengan pasangan ini. Isteri tidak memasak kuih raya ekoran baru menjalani pembedahan. Demi isteri tercinta, suami mengambil alih memasak kuih raya. Sweet kan!

Menurut puan Ruzzainie Mamat, suaminya membawa masuk bahan membuat biskut ke dalam bilik untuk bertanya dengan mudah cara penyediaan membuat kuih raya.

Selanjutnya ikuti perkongsian ini.

Alhamdulillah aktiviti malam ni…Satu2nya biskut raya tahun 2021..Isteri baru operation buang hempedu 3 minggu lepas.. masih x boleh duduk bjalan normal..masih sakit sbb open surgery…tp barang2 biskut mmg da beli sebelum puasa lg.

..x mau membazir barang2 suami la yg offer diri google resepi buat n melunaskan impian 🤧🤧🤧..sbb x larat ulang alik tanya isteri gini ok x ok x…last2 dia bawak masuk semua barang lam bilik..mujur oven je x masuk😁😁.

Dalam pada itu, sikap kesungguhan dan prihatin suami ini mendapat pujian warganet.

Begitulah sikap suami yang begitu menghargai isteri. Sanggup melayan kehendak dan tak berkira dengan isteri.  Ciri-ciri sebuah keluarga bahagia.

Sumber: Ruzzainie Mamat


Kembar Menangis Ditinggalkan Dalam Kereta, Hanya Buka Tingkap! Mak, Ayah, Atuk Dan Nenek Seronok Pergi Open House

Hanya tinggal lebih kurang seminggu sahaja lagi, bulan Syawal akan meninggalkan kita. Ramai yang mengambil kesempatan ini untuk membuat rumah terbuka bagi mengeratkan silaturahim di antara kita.

Namun kejadian yang berlaku baru-baru ini agak mengecewakan apabila seorang wanita terjumpa sepasang kembar yang sedang menangis di dalam sebuah kereta Perodua Aruz.

Kisah ini dikongsikan oleh Nana Nados di akaun Facebook miliknya, di mana beliau memaklumkan mendengar tangisan dua kanak-kanak yang didakwa kembar di dalam sebuah kereta Perodua Aruz di Taman Kajang Impian.

Setibanya beliau ke kereta tersebut, beliau memaklumkan sempat memberikan air kotak untuk menenangkan dua kanak-kanak ini.

Wanita ini terpaksa menunggu hampir 30 minit untuk bertemu ibu bapa, datuk dan nenek mereka kembali semula ke kereta selepas beraya ke rumah terbuka berdekatan.

Dimaklumkan penjaga kepada dua kanak-kanak ini sekadar mengangkat tangan dan senyum kepada wanita ini kerana membantu. Walau bagaimanapun, reaksi berbeza daripada ibu kanak-kanak ini yang didakwa seolah tidak mengendah perkara yang berlaku.

Perkongsian yang dibuat wanita ini telah mendapat perhatian para netizen di mana rata-ratanya menyelar tindakan penjaga dua kanak-kanak ini.

Malah, terdapat netizen yang mencadangkan agar wanita ini membuat laporan isu pengabaian kanak-kanak pada pihak yang bertanggungjawab.

Di ruang komen, ramai yang berharap agar ibu bapa serta penjaga kanak-kanak agar lebih mengambil serius berkenaan perkara ini kerana apa sahaja boleh berlaku lebih-lebih lagi jika kanak-kanak tersebut bertindak di luar kawalan.

Semoga kisah ini menjadi ikhtibar kepada masyarakat agar lebih peka dan bertanggungjawab.


Dedah Sikap Sebenar Suami, Noor Kartini Syukur Perkahwinan Cecah 25 Tahun

Ibu kepada selebriti popular Noor Neelofa iaitu Datin Noor Kartini mendedahkan suaminya, Datuk Abdul Halim Khan seorang yang garang tetapi mempunyai hati yang baik.

Perkara itu dikongsikan olehnya di laman Instagram miliknya yang menyifatkan suaminya seorang lelaki yang penyayang kerana dapat menerimanya sebagai isteri meskipun ketika itu dia sudah mempunyai 5 orang anak dari perkahwinan terdahulu.

“Uncle (suaminya) ni sebenarnya masa mama (Noor Kartini) kenal dia dulu dia seorang yang garang, tapi dalam hati mama tahu uncle baik sebab dia sanggup terima mama dengan 5 anak anak mama.

“Dulu masa anak anak kecil memang uncle tak bagi mama buat kerja uncle cakap ” you jaga anak je” tapi mama nakal ada juga jual senyap2 tapi uncle tahu sebenarnya.

“Lama lama bila mama lembut dengan uncle, mama nampak uncle sebenarnya mungkin masih dalam proses nak berkenalan dengan mama, yelah kami kan kenal sekejap je then kahwin,” tulisnya.

Menerusi entri itu juga dia memuat naik foto mereka berdua yang dipercayai ketika itu berada di dalam pesawat.

Kini, Kartini bersyukur kerana usia perkahwinannya sudah mencecah 25 tahun dan dia bahagia hidup dengan suaminya.

“Alhamdulillah dah masuk 25 tahun mama bahagia, Allah hadirkan suami yg penyayang.penuh dengan ihsan dan empati terhadap ramai orang. Dia banyak
mengajar mama menjadi ibu dan isteri yang lebih baik.

“Dari dulu sebagai isteri mama selalu jadi isteri yang tidak meminta minta tetapi memang uncle selalu hadiahkan mama macam-macam mungkin asbab kebaikan dia kepada mama sebagai isteri Allah kurniakan dia rezeki berjaya,” kongsinya lagi.

Selama 25 tahun mendirikan rumah tangga Noor Kartini turut dikurniakan 4 orang lagi cahaya mata bersama.


“Jujur Terkedu Sebab Juna Bukan Sejenis  Kisah Mummy  Dia Nangis.” Fynn Jamal Terharu & Sebak Anak Sapu Air Mata Di Wajahnya!

Hari ini merupakan ulang tahun perkahwinan Fynn Jamal dan suaminya Triz yang ke 10 tahun. Mungkin ada yang mengetahui  suami Fynn Jamal kini tidak sihat.  Namun tidak diketahui apakah penyakitnya.

Semalam, Fynn atau nama sebenarnya Affina Yanti Jamalludin dalam satu program live bersama Fara Fauzana dan Faizal Ismail dikejutkan dengan panggilan dari suami Fynn.

Dalam perbualan tersebut, Fara sempat  menitipkan nasihat supaya Triz menjaga diri dan cepat sembuh. Di sebalik niqabnya, Fynn dilihat tidak mampu menahan tangisan manakala Fara pula dilihat cuba berlagak biasa.

Sedar akan kesedihan yang dialami insan yang disayangi, Arjuna dilihat menyapukan air mata yang mengalir di wajah ibunya itu.

Momen tersebut nyata mengundang kesedihan di hati Fara yang dilihat terus menunduk kerana tidak dapat menahan tangisannya.

Arjuna merupakan anak angkat kepada Fynn dan suami. selain Arjuna, pasangan ini juga mempunyai seorang lagi anak angkat bernama Sakti Kencana Fitri.

Fara dan Faizal turut meraikan ulang tahun perkahwinan pasangan ini dengan menyediakan sebiji kek.  Para pengikut yang menyaksikan video tersebut mengakui cukup sebak dan tersentuh hati dengan keprihatinan Juna.

Fynn dalam pada itu turut memuat naik satu catatan kisah perkahwinannya sehingga mampu bertahan seperti sekarang.

Semoga Triz cepat sembuh dan mendoakan semoga pasangan ini dipermudahkan dalam segala urusan.


“Perangai Mak-Mak Memang Comel Macam Ni Ke?” Cik Epal Bawa Ibu Ke London, Dapat Pujian Warganet “Cantiknya Nekma”

Perangai mak-mak kita memang kadangkala melucukan. Semakin berusia mak kita semakin seronok kita membahagiakannya.

Dulu kalau masa kita masih kecil, kita yang mengharapkan mak membelikan barang atau membawa kita pergi melancong.

Kini bila kita dah dewasa, bekerja dan punya keluarga, tiba giliran kita pula yang membalas budi mereka. Salah satu cara untuk gembirakan hati ibu ayah kita dengan membawa mereka pergi melancong.

Bagi yang ada rezeki lebih tak salah nak bawa ibu atau ayah melancong ke luar negara. Inilah peluang untuk mereka diraikan walaupun sebenarnya tak terbalas budi dan jasa mereka membesarkan kita.

Instafamous yang juga ushawan wanita berjaya, Cik Epal baru-baru ini berkongsi foto bersama ibu tersayang di Instagramnya. Cik Epal sekeluarga membawa ibunya melancong ke kota London.

Tapi yang paling mencuit hati apabila ibu sepasang cahayamata itu mengusik gelagat ibunya di salah satu posting dengan caption yang lucu.

“Perangai mak-mak memang comel macam ni ke?

Nak bergambar di setiap penjuru. Pastu tak sabariah nak dapat gambar suruh send cepat. Hihihi .

Mak siapa macam ni jugak?

Menjenguk ke ruangan komen, rata-rata pengikut Instagram Cik Epal kagum melihat wajah ibunya yang kelihatan muda dan cantik.

Ibu Cik Epal yang mesra dengan panggilan Nekma oleh cucunya dilihat ceria dan gembira disamping anak menantu dan dua cucunya Han dan Yuki.

Patutlah Cik Epal cantik, rupa-rupanya dia mewarisi kecantikan yang dimiliki oleh ibunya. Memang saling tak tumpah wajah mereka berdua.

Tidak hairanlah ibu jelita ini dikurniakan rezeki melimpah ruah kerana selalu membahagiakan ibu tersayang termasuk membawanya melancong ke luar negara.

Untuk rekod, Cik Epal mula dikenali sebagai blogger sejak awal tahun 2000 lagi dan kini bergelar usahawan bagi produk kecantikan dan kesihatan Fair Fit dan terkini Makaji.

Isteri kepada Jofliam ini sering menjadi inspirasi generasi muda hari ini kerana kemampuannya memberi suntikan semangat dan perangsang di dalam setiap posting di laman blog dan media sosialnya.


Begini Cara Nak Kurangkan Resdung. Ikuti Info Doktor Ini.

Masalah resdung jangan buat main, jika dibiarkan kronik boleh menjejaskan kesihatan diri. Malah mengakibatkan kesihatan pesakit terjejas. Terdapat pelbagai cara untuk mengurangkan masalah resdung.

TIP MUDAH KURANGKAN RESDUNG

Nak tahu macam mana untuk kurangkan masalah resdung di rumah?

‘Do and don’t’ untuk anda yang mengalami resdung.

1.Persekitaran baik

Create suasana nyaman dan kondusif di dalam rumah. Jika cuaca tidak elok di luar rumah, berdebu contohnya, berada di dalam rumah adalah langkah paling baik. Merokok tak boleh!

2.’Warm compression’

Anda boleh buat sendiri di rumah. Basahkan kain bersih, perah dan letak di dahi dan kawasan muka anda. Ia akan mengurangkan kesakitan pada muka dan membuka rongga-rongga bukaan sinus ke hidung.

3.Cuci hidung ‘nasal douching’

Teknik ni biasanya akan diajar oleh doktor ENT apabila anda mendapat follow up bersama kami. Pastikan anda menggunakan air yang bersih atau air yang telah dimasak. Masukkan air ke hidung, biar ia keluar melalui mulut.

4.Air yang cukup

‘Stay hydrated’. Air yang cukup di dalam tubuh penting untuk sistem tubuh kita. Minum air panas dapat membantu mengurangkan ketidakselesaan pada hidung. Boleh cuba di rumah!

5.Don’t fly!

Sekiranya anda sedang mengalami jangkitan sinusitis, seeloknya cuba elakkan penerbangan. Kalau boleh. Kalau memang tugas tak mengapa. Kenapa? Jangkitan sinusitis akan menyebabkan anda mengalami sakit telinga ketika kapal terbang sedang berlepas. Jika terpaksa apa perlu buat? Sediakan apa-apa makanan untuk dikunyah atau dimakan, minuman pun boleh. Ini akan membantu anda di dalam kapal terbang.

6.Ubat semestinya

Apabila anda jumpa doktor, setelah menerima nasihat daripada doktor, anda akan diberi ubat. Ini sudah semestinya akan membantu anda mengurangkan simptom yang dialami seperti sakit pada muka, dan juga masalah lain pada hidung.

7.Jangan tergesa-gesa ke kolam

Bagi anda yang gemar aktiviti air. Berenang dan berkelah contohnya. Cuba seboleh-bolehnya pastikan jangkitan sinusitis anda benar-benar sembuh baru lakukan aktiviti tersebut. Ini bagi mengelakkan jangkitan sinus lewat sembuh, bahkan menjadi bertambah teruk.

8.Senaman riadah dan aktiviti luar

Perkara terakhir ini khusus untuk anda yang kerap melakukan aktiviti luar. Anda perlu berhati-hati juga kerana serangan sinusitis selalunya akan menyebabkan gejala sakit muka dan kepala. Elakkan aktiviti yang berat. Cukuplah sekadar berjalan, bersiar-siar dan aktiviti ringan.

9. Kurangkan debu dalam rumah

Dalam rumah sendiri, kalau boleh elakkan penggunaan karpet yang berbulu. Haiwan peliharaan seperti kucing juga menyebabkan alahan hidung bertambah teruk.

Nak tip lagi? Jumpa doktor ya, lakukan pemeriksaan. Kami akan cerita satu persatu lebih detail setelah pemeriksaan dilakukan.

Moga anda menjadi kesihatan dan mengamalkan cara hidup sihat.


4 Artis Ini Terus Istiqomah Hayati Agama Islam, Peminat Titip Doa

Manusia amat dituntut melakukan perubahan dalam kehidupan iaitu berubah daripada keadaan tidak baik kepada keadaan yang baik.

Firman Allah SWT: “Telah hampir datangnya kepada manusia hari perhitungan amalnya sedang mereka dalam kelalaian, tidak hiraukan persediaan baginya.” (Al-Anbiya’: 1)

Lantaran itu, kita pastinya akan melakukan muraqabah dan muhasabah diri untuk menjadi hamba muslim yang lebih baik.

Begitu juga dengan beberapa selebriti yang melakukan penghijrahan buat diri dengan mendekatkan diri dengan agama Islam.

Nyata hidup tidak selama-lamanya lalai dengan tuntutan agama. Kehidupan mereka berubah demi mencapai kejayaan dunia dan akhirat.

Antara nama besar yang dilihat mendalami agama Islam Nabil Ahmad, Saharul Ridzwan, Lisa Surihani dan Mizz Nina. Sehingga kini mereka terus istiqomah mendalami agama Islam. Kesungguhan mereka mendapat pujian dan titipan doa daripada peminat.

NABIL AHMAD

Sebelum ini pada ketika usia 37 tahun, pengacara dan penyampai radio ini memberi tahu baru mengetahui wujudnya suasana beribadah seperti tahajud, qiamullail dan lain-lain lagi. Ini dinyatakan setelah dia menyertai menyertai tabligh. Malah isterinya juga turut berhijab setelah dia mendalami agama Islam. Siapa sangka selama ini Nabil telah mewakafkan van jenazah untuk kegunaan kariah Mambau Negeri Sembilan.

BINA SURAU DI RUMAH

Semoga Nabil dan keluarga dapat beribadah dengan tenang menghabiskan usia tua dengan ibadah.

SAHARUL RIDZWAN

Pelakon, Shahrul Ridzwan yang terkenal dengan watak romantik kini dilihat tidak aktif dalam dunia seni setelah melakukan penghijrahan. Dia lebih memahami mengenai Islam selepas mengikuti kumpulan jemaah tabligh. Pelakon Tercipta Satu Ikatan memberi tahu dirinya masih dalam proses mendalami ilmu agama dan berharap penganut Islam lain juga dapat memimpin keluarga mereka dengan kesedaran tentang agama. Selain itu, penampilan dirinya juga dilihat berubah apabila kerap memakai jubah dan berkopiah.

DIDIK ANAK-ANAK CINTAI AL-QURAN

LISA SURIANI

Siapa yang tidak mengenali isteri kepada pengarah terkenal Datuk. Yusry KRU, Datin Lisa Surihani yang kini sering menyertai majlis ilmu dan pengacara berkaitan agama Islam. Dia yang kini tidak lagi aktif berlakon sering meraih perhatian peminatnya apabila muncul tanpa secalit solekan. Istiqomahnya dalam mendalami agama membuatkan peminat memujinya.

DIUNDANG MENJADI PENGACARA MAJLIS ILMU AGAMA

MIZZ NINA

Mizz Nina atau nama sebenarnya Shazrina Azman, merupakan penyanyi yang mengambil keputusan untuk meninggalkan dunia hiburan setelah berhijab. Bahkan, dia juga melanjutkan pengajian dalam Diploma Pengajian Islam secara atas talian, Dalam pada itu, dia juga berkecimpung dalam bidang perniagaan fesyen muslimah dan program keagamaan.

DIUNDANG KONGSI KISAH HIDUP SETELAH MELAKUKAN PENGHIJRAHAN

Semoga kisah selebriti ini menjadi iktibar  buat kita juga untuk terus istiqomah menjadi muslim yang lebih baik dalam kehidupan.


“Anak Nelayan & Keluarga Susah, Kini Cipta Nama Dalam Solekan.” Sempena Anniversary Ke-10, Luahan Suami Bellaz Bikin Sebak!

Kisah kegigihan wanita bernama MUA  Bellaz menjadi inspirasi pada kaum wanita yang lain.

Daripada anak nelayan yang susah, dia bangkit mencipta nama dalam bidang Solekan.

Terbaru menerusi laman Facebooknya, Bellaz atau nama sebenarnya Nabilah terharu dengan titipan ucapan dari suaminya.

Dalam Faceboonya, Anuar Ahmad berkongsi luahan rasa mengenai kegigihan isterinya untuk berjaya.

Luahan tersebut dimuatnaik bersempena ulang tahun perkahwinan pasangan ini yang ke-10.

“Amboii aii xkan xsebakkk tok laki karang lagutu 😭🥲 sebak tulah baca sbb xkan lup kenangan sama2 ,happy anniversary bertandang 26/1/22 ❤ mat nuart ..liku3 kehidupan kita sama2 ,terima kasih support minat sy dri dlu smpai skrg ,

“Selalu menasihati sy berkorban tenaga masa awk untuk sy dan family kita ..dlm rezeki kita terselit rezeki org lain yg nk kita sma2 selalu letak dlm hati berdua..

insyallah moga ada rezeki anak2 sy ..insyallah ada rezeki xkemana ,jikalau sudah tertulis belum ada rezeki pon tetap Alhamdulilah tercalon pon dah 1rezeki buat sy..sapa nk sangka smpai ke Tahap mcm ni ..harini last undian kalau Hampa nk tlong vote untk bellaz https://voting.astro.com.my/influencer-meletop-ame2021/

Jutaan terima kasih bellaz nk ucap sbb curi masa sedikit untuk Vote bellaz ..🤲🏻

Dalam perkongsian tersebut, Bella memuatnaik ucapan ulang tahun perkahwinan mereka oleh suaminya.

Harini 26.1.2022….genap 10 tahun perkahwinan bertandang bella ke rumah Saya… Alhamdulillah…Isteriku anak seorang nelayan…rumah atap bocor sana bocor sini…

“Seorang yg tidak tahu erti penat…seorang yg berdikari…dia lahir Dari keluarga yg amat2 susah la…Alhamdulillah…abah Dan arwah mak Saya Terima dia seadanya…bermula 2013 dia pelan2 mencari idea untuk berniaga…

“Masa tu Saya seorang runner ja…dgn berbekalkan Fb la dia Mula live makeup…siapa sangka seorang anak nelayan yg susah telah mencipta nama didalam bidang solekan…didalam rezeki dia ada jugak rezeki2 Suri rumah diluar sana …Terima kasih semua yg selalu menyokong isteri matnuart ni….hanya Allah Saja yg mampu membalasnya….

Buat semua teman2ku….harap boleh la undi anak nelayan Dari kedah ni untuk berpeluang menaiki pentas AME2021…tq hampa semua ..

Nukilan Dari suaminya mat nuart…😁😁

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Doa Ibu Itu Mustajab. Rupanya Inilah Rahsia Kejayaan Neelofa. Sungguh Inspirasi!

Sesungguhnya seorang ibu perlu sentiasa mendoakan yang terbaik untuk anaknya supaya akan membawa keberkatan hidup di dunia dan akhirat. Buktinya, kejayaan dan rezeki melimpah ruah yang dimiliki oleh selebriti terkenal, Noor Neelofa Mohd Noor atau dikenali sebagai Neelofa adalah doa mustajab seorang ibu. Nyata hebatnya seorang ibu, doanya tiada hijab!

Begitulah indah doa ibu kepada Neelofa, Datin Noor Kartini Noor Mohamed sempena hari ulang tahun kelahiran anaknya Neelofa semalam yang dipaparkan di instagramnya.

Malah sebelum ini melalui catatan Neelofa di instagram, beliau mengakui bahawa doa ibunya yang tiada henti memberikan rezeki dan kejayaan buatnya. Nyata, doa seorang ibu  itu mustajab buat anak.

Dalam pada itu, netizen melahirkan rasa terharu dengan ucapan yang diluahkan oleh ibu Neelofa.

Dalam pada itu, semalam menginjak usia 30 tahun, Neelofa mencapai impiannya yang dihajatinya. Neelofa memilih bagi menyambut hari ulang tahun kelahiran dengan menganjurkan sebuah majlis keagamaan. Selamat Hari Jadi Neelofa!


Ramai Ibu-Ibu Yang Tidak Sedar, Haid Tidak Teratur Antara Simptom Pra Menopaus. Ayuh, Check  Info Ini Sekarang!

Apabila usia kian meningkat dan memasuki fasa menopaus mampu membuatkan wanita berasa diri tidak lagi sempurna. Ini kerana fasa ini wanita akan mengalami kemerosotan kesihatan apatah lagi kewanitaan.

Adalah penting bagi seorang wanita untuk mengenali gejala-gejala pra menopaus yang mungkin tidak disedari selama ini.

Pra menopaus adalah suatu fasa dalam kehidupan seorang wanita yang berlaku beberapa tahun sebelum wanita itu mengalami menopaus yang sebenar.

Keadaan ini berlaku apabila kelenjar ovari mula kurang berfungsi dengan tidak mengeluarkan hormon estrogen secukupnya. Namun ketika ini ovum, benih wanita masih lagi dikeluarkan, tetapi tidak sebagaimana ketika berumur 20-an.

Pra menopaus boleh bermula apabila seorang wanita mencapai umur 40an, namun ada kalanya ia bermula seawal 30-an.

Fasa ini berlangsung selama 4 tahun secara purata, namun ada wanita yang mengalaminya untuk beberapa bulan dan ada juga yang mengalaminya selama 10 tahun.

Selalunya doktor akan membuat diagnosis wanita telah mengalami pra menopaus secara klinikal sahaja iaitu berdasarkan simptom-simptom yang dialami.

Namun cara terbaik ialah dengan membuat pemeriksaan darah untuk melihat kepekatan hormon didalam darah.Oleh kerana dalam fasa Perimenopause ini, kepekatan hormon mungkin berubah-ubah, maka ada baiknya lakukan beberapa siri pengambilan darah sebagai perbandingan.

Seseorang dikatakan telah memasuki fasa Menopause apabila dia sudah tidak mengalami kedatangan darah haid selama SETAHUN.

Tanda-tanda Memasuki Fasa Pra Menopaus:

1. Kitaran haid tidak teratur

2. Sakit pada payudara

3. Rasa kurang bernafsu untuk bersama suami

4. Rasa panas badan

5. Rasa kekeringan pada faraj dan menyebabkan rasa sakit ketika bersama suami

6. Perubahan mood yang tidak menentu

7. Masalah sukar tidur

8. Adakalanya mengalami masalah membuang air kencing seperti terkencing ketika batuk atau bersin atau ketawa dan tidak dalam menahan kencing.

Kebanyakan wanita yang mengalami pra menopaus akan mengambil pil penambah hormon. Namun begitu, jika tidak mengalami apa-apa masalah atau gejala yang teruk, tidak perlu mengambil pil hormon ini.

Antara cara lain yang boleh dilakukan untuk mengurangkan gejala pra menopaus ini:

Melakukan senaman ringan.

Tidur yang cukup dengan bangun dan tidur pada waktu yang tetap.

Mengawal berat badan’

Mengambil multivitamin dan pil kalsium (jika tidak boleh minum susu) setiap hari.

Minum air secukupnya.

Namun demikian, kepastian hanya dapat dibuat dengan pemeriksaan darah untuk menguji kepekatan hormon. Dapatkan pemeriksaan lanjut dengan doktor jika mengalami tanda-tanda ini.

Sumber: Blog Dr Zubaidi Hj Ahmad


“Paling Penting Tak Nak Stres!” Mira Filzah Mohon Pengikut Instagramnya Kongsi Tip Penyusuan Susu Ibu

Selepas hampir dua minggu melahirkan bayi, kesungguhan pelakon popular Mira Filzah ingin memberikan bayinya susu ibu sama seperti ibu-ibu lain juga.

Sejak bergelar ibu kepada Wan Khair Amir, Mira dilihat bersungguh-sungguh memberikan bayi sulungnya susu ibu kerana kerap berkongsi aktiviti menyusukan bayinya di Instastory.

Baru-baru ini pengacara berusia 29 tahun ini membuka ruang pertanyaan memohon perkongsian daripada pengikutnya mengenai tip penyusuan susu ibu di Instastory miliknya.

Justeru selepas menerima banyak respon perkongsian tip penyusuan daripada pengikut Instagramnya, Mira mengakui dia belajar banyak ilmu menerusi perkongsian tersebut dan menegaskan apa yang penting dia tidak mahu stress.

“Macam mana mommies balancekan direct feeding dengan bottle feeding/pump susu awal awal ni.”

“Banyak sangat response yang Mira dapat. Alhamdulillah thank you for sharing.
Lain orang lain cara, depends on mommies and babies juga, lifestyle, kerja dan sebagainya.

But dengan baca pengalaman orang lain, banyak yang Mira boleh belajar juga. Tak kisah macam mana pun, paling penting, tak nak stress!”

Menerusi paparan skrin tersebut, Mira turut berkongsi beberapa tip dan pengalaman pengikutnya yang menceritakan pengalaman masing-masing menyusukan anak dan ada di antaranya juga yang baharu melahirkan anak.

Sebenarnya ramai yang pertama kali bergelar ibu agak kurang pengetahuan mengenai ilmu penyusuan. Rata-rata ibu terutama yang bekerja akan bersungguh-sungguh mengepam susu untuk dijadikan stok susu sebaik sahaja melahirkan bayi.

Bagaimanapun mengikut perkongsian ramai konsultan laktasi bertauliah, mereka menggalakkkan ibu lebih kerap menyusukan bayi secara langsung (direct feeding) ketika awal-awal kelahiran bayi.

Ia bertujuan untuk mencipta bonding antara ibu dan bayi selain merangsang pengeluaran susu ibu menjadi lebih lancar apabila menyusukan anak secara terus berbanding memberi susu dalam botol semasa tempoh berpantang.

Untuk ibu yang cuti bersalin hanya 2 bulan:


Kalau Nampak Banyak Semut Hurung Barang Atau Makanan, Tak Perlu ‘Bunuh’, Amalkan Doa Untuk Halau, Ini Caranya!

Sudah tentu ada yang mengalami masalah begini. Semut yang datang entah mana arah dengan tiba-tiba hurung barang atau makanan anda.

Memang kita akan menghalau semut itu sama ada menjirus dengan air atau mengetuk bekas. Malah ada juga yang menyembur dengan spray pelbagai guna.

Sebenarnya untuk menghalau semut ada caranya untuk tidak ‘membnuhnya, ia dengan membacakan doa.

Baca doa ni

Tadi nak korek telinga..lepas tu p kat laci nak ambik cotton bud.sekali nah berduyun rakyat nabi sulaiman tak pernah² hurung cotton bud tetiba hurung kemain banyak..

Lepas tu teringat ustaz cakap kalau ada semut jangan bunuh baca surah ni

يَا أَيُّهَا النَّمْلُ ادْخُلُوا مَسَاكِنَكُمْ لَا يَحْطِمَنَّكُمْ سُلَيْمَانُ وَجُنُودُهُ وَهُمْ لَا يَشْعُرُونَ

Hai semut-semut, masuklah ke dalam sarang-sarangmu, agar kamu tidak diinjak oleh Sulaiman dan tentaranya, sedangkan mereka tidak menyadari”;
Surah An Naml 27:18

aku pun baca dan ulang 3 kali…tak smpai 5 minit tengok² rakyat yang banyak tadi dah jadi satu² kelompok berkumpul..

selamat beramal
jangan bunuh semut lagi ye kawan²

#berhentibunuhsemut


Keliru Isi Borang Online Pendaftaran Anak Nak Masuk Tahun Satu Sesi 2022/23 Pada Bahagian Imunisasi, Ni Panduan Mudahnya!

Buat ibu ayah yang mana ada anak-anak yang bakal bersekolah darjah satu pada tahun hadapan (2022) diingatkan perlu untuk membuat pendaftaran secara online yang telah pun di buka pada 1 Mac yang lalu.

Pastinya, ada sebahagian antara kita masih belum mengisi dan tercari-cari fakta dan info tentang itu. Bahkan tidak dinafikan ada juga ibu ayah yang agak keliru bila mengisi borang online pada bahagian rekod imunisasi anak.

Bagi memudahkan ibu ayah agar tidak keliru dengan nama-nama suntikan yang telah diterima oleh anak, di sini dikongsikan beberapa tip mudah dan bolehlah dijadikan panduan.

CARA ISI MAKLUMAT IMUNISASI UNTUK PENDAFTARAN TAHUN 1 ONLINE

Mak ayah kena alert sebab nama suntikani tu berbeza dekat borang online dengan apa yang ada dalam buku.

Mungkin ada yang keliru pasal suntikan DTaP – sebab ia sebenarnya terdiri daripada 3 suntikan serentak iaitu
– Difteria
– Tetanus
– Pertussis
(Dalam borang diceraikan satu-satu)

Pastikan nama suntikan dan tarikhnya betul. Jadi semua sekali ada 10 jenis suntikan.

1. BCG
2. Hepatitis B
3. Difteria (dalam buku tulis DTaP)
4. Pertussis (dalam buku tulis DTaP)
5. Tetanus (dalam buku tulis DTaP)
6. Haemophilis Influenza (Hib)
7. Polio (IPV)
8. Measles
9. Mumps
10. Rubella

Info Tambahan:

Difteria, pertussis, tetanus, heamophilus influenza, polio disuntik pada hari yang sama.
– Dalam buku ditulis DTaP/DT (kotak kuning),

Hib (kotak pink) & IPV (kotak biru).
– Ada 4 dos. Kena ada 4 tarikh, dos 1 (2bulan), dos 2 (3bulan), dos 3 (5bulan) dan dos tambahan (18bulan).

Measles, mumps, rubella dalam buku ditulis MMR (kotak oren).
– Disuntik semasa umur baby 12 bulan.

Cara Pendaftaran Tahun 1 Sesi 2022/2023 KPM Online

KPM telah memperkenalkan Perkhidmatan Dalam Talian iaitu sistem SPS (Modul Pengurusan Murid) bagi memudahkan permohonan ke tahun 1, semakan kehadiran dan mengemaskini profil anak jagaan tanpa ibu bapa murid perlu mengisi borang manual.

Ibu bapa / penjaga hanya perlu membuat pendaftaran kali pertama untuk akaun sendiri jika belum mempunyai akaun atau log masuk menggunakan akaun sendiri jika telah mempunyai akaun sendiri.

Setelah ada akaun sendiri dan boleh log masuk, ibu bapa / penjaga boleh meneruskan proses pendaftaran secara online.


Keluarkan Sebanyak Mungkin Limit Harian. Itu Yang Suami Ni Pesan Pada Isterinya. Deep Perkongsian Ni!

Berlakunya perkara yang tidak diduga seperti perginya orang tersayang tentu sukar untuk dibayangkan. Apatah lagi jika insan tersebut adalah dari susuk tubuh orang yang menjadi tempat pergantungan keluarga, tentu hilang arah dibuatnya.

Tidak mahu si isteri mengelami keadaan tersebut, suami ini berkongsi pesanan dan peringatan  kepada isterinya dan turut juga dikongsikan di akaun fbnya untuk peringatan yang lain.

Nak tahu apa pesanannya itu, ini perkongsiannya.

“Sayang kena hafal Password Maybank2U Abang ni,” pesan Cikgu Tg lembut dalam kereta semasa perjalanan pulang ke Port Dickson dari kampung halaman semalam.

“Kalau abang meninggal nanti, perkara pertama Sayang kena buat sebelum menangis adalah keluarkan sebanyak mungkin limit harian abang,” tambah Cikgu Tg.

“Iya insyaAllah bang,” jawapannya bersahaja, mungkin memikirkan benarnya kata-kata Cikgu Tg ini tetapi berat untuk difikirkan.

“Sayang faham kalau meninggal nanti semua akaun bank, KWSP, Tabung Haji, ASB dan semua institusi kewangan yang ada akan freeze,” semestinya dia arif, semasa di USIM dulu dia mengambil jurusan Financial Math dan belajar tentang Muamalat dan Takaful ini.

“Pernah terjadi satu kes, arwah suami seorang isteri ini meninggal, si isteri dapat keluarkan setiap hari RM5,000 selama 3 hari berturut-turut sebelum akaun bank itu freeze. Alhamdulillah sekurang-kurangnya si isteri ini telah punyai RM15,000 dalam tangan untuk urusan pengebumian, langsaikan hutang-hutang arwah dan diagihkan secara faraid duit lebihan itu sebagai harta pusaka kepada yang berhak.

“Ada jugalah dapat duit sedikit sebelum menunggu DUIT HIBAH TAKAFUL RM100,000 yang ditinggalkan oleh arwah suami beliau diserahkan 4 bulan selepas itu,” Cikgu Tg memberikan contoh agar si dia ini betul-betul memahami apa yang Cikgu Tg ingin sampaikan.

Bicara ini adalah kisah benar semalam, kami berbincang dalam nada bersahaja namun betul-betul mengambil serius tentang hal ini.

Buat para isteri di luar sana, berapa ramai dikalangan kalian mengetahui ID dan PASSWORD akaun bank suami kalian? Jika belum, bincangkanlah tentang hal ini.

Hal tentang masa depan bukan setakat bincang anak-anak akan datang nak sekolah di mana? Raya tahun ini nak pakai baju warna apa? Hujung minggu nanti nak beli barang dapur berapa bajetnya?

Hal tentang PENINGGALAN perlu difikirkan sama, saat Allah masih lagi beri peluang kita tidur atas katil bersama. Kerana apabila kita dijemput Ilahi, sangat berbeza mereka yang punyai PERANCANGAN dan mereka yang tiada langsung PERBINCANGAN.

Ramai yang terkejut tidak terkata dan terus buntu tidak tahu ingin buat apa jika sewaktu hayat ini tidak pernah mereka berbicara tentang KEMATIAN. Walhal ia adalah suatu KEPASTIAN.

Fikirkan teman-teman, telah ramai kawan-kawan kita pergi pada usia sebaya kita. Kita tidak terkecuali, suatu hari nanti pasti akan mengadapNya jua.

Mengingat Untuk Sama-sama Beringat
– Cikgu Tg –
Calon Jenazah
Anak, Suami dan Ayah Kepada 3 Orang Anak Kecil.


“Di Rumah Tanggal Habis Di Luar Bilik Air, Jadi Di Sekolah Macam Tu Lah Dia Buat” Macam-macam Hal, Terasa Lucu Pun Ada!

Makin banyak orang makin banyak ragamnya, begitulah apa yang terjadi di sekolah. Anak-anak kita punya ceritanya yang tersendiri dan cikgu jualah yang sabar dan tahan melayan kerenah anak-anak didiknya dengan penuh rasa tanggungjawab dan kasih sayang.

Umumnya anak-anak ini akan membiasakan apa yang lazim dilakukan di rumah, contohnya situasinya sebagaimana yang dikongsikan oleh guru ini. Melihat gambar yang dikongsikan ada yang terasa lucu dan tidak kurang juga tersenyum sendiri  mengimbau kenangan dulu-dulu di zaman sekolah rendah. Ada sahaja cerita lawaknya dan tidak kurang juga merasakan ibarat satu ‘tragedi’.

Begitulah kita melalui fasa-fasa dalam kehidupan. Jadi tugas kita kali ini pula, teruskan bersembang dengan anak-anak perihal hari persekolahan mereka. Banyakkan berkongsi cerita tentang bagaimana waktu kita melalui zaman persekolahan dahulu. Ceritalah perkara yang baik-baik dan seronok. Yang tak berapa baik dan selebihnya kita simpan dalam poket sebagai memori peribadi.

Untuk itu, jom baca perkongsian daripada Cikgu Asmadi Abdul Samad ini.

Tenang semua. Ini bukan gambar kes jenayah ya.
Ini hanyalah salah satu gelagat anak-anak tahun 1 yang masih dalam fasa menyesuaikan diri dengan persekitaran di sekolah.

Selain bilik darjah, tandas juga merupakan tempat yang mencabar untuk anak-anak menyesuaikan diri. Serius ni…Jangan pandang rendah pada cabaran di tandas.
Jangan terkejut kalau ada anak-anak yang sanggup tahan kencing dan berak di sekolah sebab ada macam-macam halangan untuk mereka menggunakan tandas di sekolah.

Kadang-kadang kat rumah semua tandas duduk, tapi kat sekolah semua nak kena cangkung. Bila begitu maka timbullah pelbagai ‘isu teknikal’ seperti nak bukak seluar macam mana, nak kangkang tak lepas lah sebab seluar tersangkut dan macam-macam lagi.

Pengalaman saya ada dikalangan anak-anak tahun 1 yang tak boleh mencangkung. Bila mencangkung mesti terduduk ke belakang.

Macam dalam gambar di atas ni memang kat rumah bila ke tandas caranya memang begitu. Tanggal habis seluar kat luar bilik air dan masuk ke tandas, jadi di sekolah pun macam tu lah dia buat. Ini kira bagus sebab sebab dalam tandas dah dia bukak. Awal-awal hari tu luar tandas tu dia berjoget tak pakai seluar.

Isu kebersihan tandas pun satu hal juga. Al maklumlah kalau dah beratus orang kanak-kanak yang kadang-kadang tak berapa pandai menetapkan sasaran semasa membuang air kecil dan air besar berkongsi menggunakan tandas memang makcik cleaner pun ketar lutut nak mencuci dan mengemop setiap masa.

Walaubagaimanapun.. Bak kata Papa Zola, Jangan susah hati wahai ibubapa kebenaran.

Anak-anak kita ni memang punya keupayaan semulajadi untuk menyesuaikan diri dengan baik. Dan itu juga satu proses yang membantu mereka membesar. Dengan sedikit bimbingan dari guru, masa akan membantu mereka menyesuaikan diri.

Sedikit latihan di rumah mengenai penggunaan tandas juga boleh membantu mereka. Latih mereka dengan 3 langkah asas iaitu istinjak, bersihkan lantai dan flush untuk memastikan mereka sentiasa dalam keadaan bersih dan tandas juga bersih.

Bantu mereka untuk memperbetulkan kedudukan seluar/kain semasa menggunakan tandas cangkung atau duduk.

Untuk murid lelaki ajar mereka berhati-hati dengan zip seluar. Untuk yang belum bersunat, lebih baik pakaikan seluar dalam sebagai langkah keselamatan. Pernah berlaku beberapa kali cikgu-cikgu lelaki terpaksa buat rescue team untuk bantu murid lelaki yang kemaluannya tersepit pada zip seluar. Musibah ni tuan-tuan.

Wahai Ibubapa kiriman tuhan, teruskan bersembang dengan anak-anak perihal hari persekolahan mereka. Banyakkan berkongsi cerita tentang bagaimana waktu kita melalui zaman persekolahan dahulu. Ceritalah perkara yang baik-baik dan seronok. Yang tak berapa baik dan selebihnya kita simpan dalam poket ingatan kita baik-baik. Bimbang nanti anak-anak tiru, kita juga yang sakit kepala.


4 Punca Kenapa Satu-Satu Perkahwinan Tu Tak Bahagia. Dengar Perkongsian Dari Ustaz Datuk Kazim Elias Ini. Deep!

Jika mahukan ketenangan di dalam sesebuah perkahwinan, kita kena belajar untuk REDHA. Redha apa yang Allah bagi. Redha itu pasangan kita. Redha atas segala ujian Allah.

Kalau satu detik nanti Allah uji takde rezeki jodoh panjang, takde rezeki nak bersama.

“Kalau masih mampu, pegang elok-elok, kalau tak mampu, lepaskan elok-elok.”

Ustaz Datuk Kazim Elias ada share 4 punca kenapa satu-satu perkahwinan tu tak bahagia.

Sebab duit ke? Sebab rupa? Atau sebab agama semata?

1. Punca pertama ialah sebab semua benda isteri buat. Basuh baju isteri, kemas isteri, masak isteri. Sedangkan isteri ni cuma dituntut untuk layan suami je. Jadi, tak perlu ke isteri buat semua tu? Isteri solehah dia TOLONG buat kerja. Bantu sama membantu. Masing-masing kena faham erti tanggungjawab.

Ustaz siap cakap, semakin suami rasa senang rileks tak buat apa-apa, lagi senang dia lupa tanggungjawab dia. Bukanlah balik ni hang pi kabo kat laki hang “Awak, start harini saya taknak basuh baju masak apa semua.”

Tak tak.

Benda susah akan senang bila buat sama-sama. Jangan senang je bersama. Bila susah pas kat pasangan pulak. Bukan Bukan…

2. Punca kedua sebab kita tak faham PERANGAI pasangan masing-masing.

Nak jaga laki ni senang je bak kata Ustaz Kazim.

1- Bagi makan kenyang-kenyang. Zahir dan batin. Semoga segalanya dikira ibadah. Aamiin ya Rabb.
2- Mana suami tu pergi, ikut ! Hahaha ?
Selagi hang boleh ikut, ikut.

3. Punca ketiga sebab kita TAK REDHA itu pasangan kita. Ramai orang hanya menghargai seseorang lepas seseorang tu meninggal. So tak best la nak tunggu laki ke bini hang mati pastu baru nak cakap, “takde yang sama macam laki/bini aku dulu.”

Kita memang takkan kenal pasangan kita selagi kita tak share serumah, sekatil, sebantal dengan dia. Hat mak pak dia pun takkan kenal dia sedalam kita kenal dia. Sebab tu kabo, bini lagi kenal laki dia dari mak dia kenal dia.

Tapi orang bijak, lelaki soleh, wanita solehah akan selalu menganggap bahawa pasangan itu adalah ANUGERAH.

Ada pasangan tu, bersyukur. Sebab ada ramai lagi yang masih Allah tak kabulkan doanya untuk berpasangan. Jadi, bersyukurlah.

Bukan senang zaman sekarang, nak dapat pasangan yang solat, yang mengaji, yang nafkah tak culas apa semua. Jadi kalau kita dapat pasangan begini, belajar menghargai walaupun dia tak cantik ke boroi ke apa.

Hat boroi, tak lawa, tak comey ke apa, kat situ Allah nak uji kita, siapa antara kita yang paling BERTAQWA. Memilih yang beragama, mengatasi segalanya.

4. Yang last sekali, punca dia ialah bila seseorang tu tak jadi yang saling menyenangkan. Ye, belajar jadi seorang yang menyenangkan pasangan masing-masing.

Kalau pasangan kita suka sekian-sekian, so kita usahalah untuk memberi sekian ataupun lebih. Yang penting usaha ye, yang lain tu biar Allah yang tentukan. Insyaa Allah.

Musibah datang dalam 3 bentuk :

•UJIAN
•TEGURAN
•BALA

Kalau kita rasa dalam kahwin ni asyik musibah je, meh kita tengok hat tiga ni. Mana satu sebenarnya yang Allah nak tunjuk.

Yang ujian tu adalah untuk orang-orang beriman. Dia bagi contoh, Asiah yang solehah bersuamikan Firaun yang zalim. Tu ujian untuk dia.

Yang Allah uji seseorang tu soleh solehah, solat tak tinggal, mengaji tak miss, puasa penuh tapi bertahun-tahun tak dapat anak. Itu ujian namanya. Dan ujian ini tak lain adalah untuk angkat darjat taqwa dan iman kita lebih tinggi. Bersabarlah dan bergembiralah dengan ujian Allah bagi.

Yang kedua, musibah yang mai dalam bentuk teguran. Yang ni Allah hantar sebab Allah nak tegur suruh kita balik semula kepada kebaikan.

Contoh, kita dok leka kejar duit sana sini, kaya sana sini, papppp Allah bagi accident. Takleh dah carik punca rezeki. Tu teguran namanya. Mungkin kita solat tak khusyuk. Kita buat ibadah tapi banyak culasnya. Jadi, Allah nak jentik sikit nak bagi teguran. Nak bagi kita kembali balik pada Dia. Jadi, jangan melatah dok mengata Allah. Allah tak buat benda sia-sia.

Yang last pulak musibah ni mai dalam bentuk bala atau azab.

Selalulah belajar untuk curi hati suami/isteri. Belajar rebut segala pahala yang Allah nak beri dalam perkahwinan. Belajar jadi orang yang tamak pahala ❤

Sumber: Farahin Ashaari


“Majlis Serba Ringkas Tapi Bermakna,” Tasha Manshahar Kongsi Majlis Aqiqah & Cukur Jambul, Dedah Nama anak

Usai genap tujuh hari melahirkan anak kedua, penyanyi Tasha Manshahar dan suami mengadakan majlis aqiqah dan cukur jambul buat bayi lelakinya itu.

Majlis yang dibuat secara kecil-kecilan hanya dihadiri oleh keluarga terdekat. Begitu pun itu merupakan satu momen yang cukup bermakna.

“Alhamdulillah, di hari ke-7 kelahiran putera kedua kami, dapat kami adakan majlis aqiqah dan cukur jambul dihadiri hanya keluarga terdekat siang tadi.

“Majlis serba ringkas tapi sangat bermakna Alhamdulillah,” tulisnya.

Momen majlis tersebut dimuatnaik sendiri isteri kepada penyanyi dan bekas penyampai radio, Raqib Majid itu menerusi laman Instagramnya.

Menerusi entri yang sama, penyanyi lagu, Bukan Aku turut mengumumkan dia dan suami telah memutuskan untuk menamakan anaknya itu, Mateen Rizqi.

Dalam perkongsian yang sama, Tasha turut berkongsi dia dan suami  memilih untuk menamakan anak kedua mereka dengan nama, Mateen Rizqi.

Begitu pun pasangan suami isteri ini masih belum mahu mendedahkan wajah penuh anak mereka itu.

“Introducing adik Muammar yang kami namakan Mateen Rizqi bin Fahrur Raqib.

“Semoga Muammar Rafiqi dan Mateen Rizqi membesar sihat, soleh, cintakan ilmu, baik budi pekerti, menjadi insan yang bermanfaat kepada ummah. Aamiin,” kongsinya lagi.

Menjengah ke ruangan komen, ramai menitipkan doa buat si kecil dan Tasaha sekeluarga.


Aktiviti Sukan & Kokurikulum Secara Bersemuka Dibenarkan Di Sekolah. KKM Umum Tatacara, Garis Panduan Perlaksanaan

Kementerian Pendidikan (KPM) telah mengumumkan beberapa penambahbaikan ke atas tatacara pelaksanaan aktiviti sukan dan kokurikulum di dalam Garis Panduan Pengurusan dan Pengoperasian Sekolah 3.0 pada Khamis malam.

KPM dalam kenyataan memaklumkan garis panduan tersebut dikeluarkan susulan kebenaran menjalankan aktiviti sukan dan kokurikulum di luar bilik darjah, melibatkan individu atau berkumpulan secara bersemuka di kawasan sekolah bermula Isnin ini.

“Dalam hal ini, guru, jurulatih, pengajar yang terlibat dalam aktiviti sukan dan kokurikulum secara bersemuka bersama murid hendaklah lengkap divaksin,” menurut kenyataan itu.

KPM turut membenarkan penganjuran aktiviti, pertandingan, kejohanan sukan dan kokurikulum, namun pelaksanaannya terhad dalam kawasan sekolah dan hanya melibatkan murid, guru, jurulatih dan pengajar sekolah berkenaan sahaja.

Menurut kenyataan itu, pelaksanaan aktiviti sukan dan kokurikulum dalam kawasan sekolah yang melibatkan agensi luar pula perlu mendapatkan kebenaran KPM.

“Pihak kementerian juga berhak membatalkan sebarang penganjuran atau penyertaan dalam aktiviti atau pertandingan sukan dan kokurikulum, jika didapati penganjur tidak mengikut ketetapan.

“KPM ingin menegaskan bahawa semua aktiviti sukan dan kokurikulum secara bersemuka dalam kawasan sekolah hendaklah mematuhi garis panduan Annex (Lampiran) Pelaksanaan Aktiviti Sukan dan Kokurikulum serta Prosedur Operasi Standard (SOP) yang ditetapkan oleh Kementerian Kesihatan Malaysia dan Majlis Keselamatan Negara,” menurut kenyataan itu.

Garis panduan tersebut turut merujuk kepada institusi pendidikan swasta yang berdaftar di bawah KPM bagi kategori sekolah dan kategori pusat.

KPM juga menyarankan agar ketetapan tersebut terpakai di semua institusi pendidikan yang tidak berdaftar dengan KPM, termasuk institusi pendidikan di bawah kerajaan negeri.

Lampiran berkaitan Pelaksanaan Aktiviti Sukan dan Kokurikulum ini boleh diperoleh melalui pautan di laman web kementerian tersebut.


“Ni Baru Real, Luar Setinggan Dalam Kondo.” Pak Cik Ni Kongsi Rumah Usang Undang Simpati, Bila Masuk Ini Yang Berlaku

Ungkapan jangan menilai daripada luaran sesuai untuk menggambarkan perkongsian lelaki ini.

Saudara Salahuddinmazelan menerusi laman TikTok berkongsi satu video ketika menjenguk sebuah rumah yang dihuni oleh seorang lelaki tua.

Pada awalnya, ramai mula simpati mengenangkan nasib warga emas tersebut selepas melihat keadaan kediaman yang seakan-akan sudah hampir reput.

Malah, lelaki berkenaan dipercayai hanya tinggal seorang diri serta pekerjaannya juga masih tidak diketahui.

Usai pintu dibuka, mata terpaku dek keindahan di dalam kediaman berkenaan. Tampak begitu mewah persis hotel 5 bintang. Bukan sahaja cantik, malah susun atur perabot tampak menarik dan kemas dengan pilihan rona gold sebagai tema.

Bukan sekadar itu, tatkala kaki melangkah ke ruang bilik air, kelihatan tab mandi yang cukup moden lengkap dengan sinki berteknologi sensor.

“Mula-mula nak kesian, bila masuk dalam terus kesian kat diri saya…kalau macam ini perompak pun confuse.

Itu antara kata-kata yang dikongsikan warganet tatkala melihat ruang di dalam kediaman tersebut yang cukup menarik.

Bukan tu je,ramai yang kagum dan teruja. Tak kurang yang memuji kediaman tersebut unik dan memiliki aura tersendiri.

Malah,  perkongsian itu juga sempat memberikan inspirasi kepada orang ramai agar tidak menilai sesuatu hanya dengan luaran semata-mata.

@Sabir Sabang 🇲🇾☑:mula2 ingatkan pakcik ni orang susah …sekali masuk dalam…saya lagi susah

@▪AripAjax▪:Aku bru nk tlg bg bantuan, skali dia masuk dalam, aku lak rasa nk mntk bantuan. hmmm

@♡シ:tu org kata jgn hina org miskin sbb kite tatau kehidupan sebenar die☺

@siszai.com:Mcm masuk alam lain rasanya. Dahlah semua gold kaler. Lau sorang2 suh msk cfrm kuar semula sbb takut msk alam lain😂😂😂

@Azhar Osman:biar diluar tk Cantik tetapi didalam lebih indah yg Kita Lihat, Renung²lah.

@Amelianaz2:sama macam orang pakai smart tapi duit takdak orang pakai selekeh tapi duit berkepuk

@ayyan Rosse:tadi aku tgk kesiannya skli bukak pintu yaaa ampunnn nk nangis aku.punyala cantik.ni betol2 Lua setinggan dlm condo 😂


“Pelamin Hanyut Dibawa Arus. Kami Berlapang Dada.” Uyaina Arsyad & Raja Syahiran Selamat Bernikah

Pelakon dan pengacara, Uyaina Arsyad, 29,  sah bergelar isteri lelaki penyanyi, Raja Syahiran, dengan sekali kali lafaz dalam majlis yang berlangsung di Colony by KLCC pada jam 9.03 pagi tadi. Pasangan ini dinikahkan oleh abang kandung kepada Uyaina, Mohd Attaful Uzair Arsyad.

Dalam majlis itu, Syahiran atau nama sebenarnya, Syahiran Raja Azhanrianshah, 28, menyerahkan mas kahwin sebentuk cincin dan gelang tangan emas buat suri hatinya.

Bagaimanapun, tiada pertukaran dulang hantaran yang dibuat diantara kedua belah pihak dan jumlah wang hantaran tidak didedahkan atas persetujuan kedua belah keluarga.

Majlis akad nikah pasangan ini turut dihadiri 100 orang  yang terdiri daripada keluarga dan rakan saudara terdekat. Pasangan ini juga belum ada perancangan tarikh Untuk majlis resepsi.

Usai majlis, Uyaina melahirkan rasa syukur kerana segalanya berjalan lancar biarpun pelbagai dugaan yang perlu ditempuh.

“Alhamdulillah… majlis pernikahan kami berjalan dengan lancar pada hari ini. Sebenarnya kami sudah merancang pernikahan ini sejak beberapa bulan lalu namun banyak pertukaran dari segi perancangan majlis.

“Ia berikutan prosedur operasi standard (SOP) yang cepat berubah dan terkini. Selain itu, kejadian banjir terburuk yang berlaku pada dua hari sebelum nikah turut memberi cabaran kepada kami.

“Asalnya pelamin yang ditempah adalah berbeza namun sehari sebelum majlisnya berlangsung pihak perancang perkahwinan terbabit memaklumkan gudang penyimpanan kelengkapannya yang terletak di Puchong, Selangor telah musnah akibat banjir.

“Sepatutnya malam berinai diadakan pada malam tadi dengan tema ‘Arabian Night’ tapi terpaksa dibatalkan. Bukan itu sahaja, pelamin saya juga musnah.

“Pelamin asal yang sepatutnya dipasang pada pagi ini tidak dihantar gara-gara hanyut dibawa arus banjir pada Ahad lalu.

“Kami terpaksa berlapang dada.Mujurlah ada perancang perkahwinan lain yang jadi bidan terjun walaupun pada saat-saat akhir.

“Sejujurnya kami tidak berasa terkilan pun sebab yang penting ijab qabul dan dikelilingi keluarga dan rakan terdekat,” katanya.

Selain itu, kata Uyaina, dia dan suaminya sangat tenang dalam berdepan dengan ujian yang melanda meski sedar hari bahagia mereka seharusnya berlangsung dalam keadaan sebagaimana yang dirancang.

“Sebenarnya rumah Syahiran di Subang pun terjejas akibat banjir. Kami berdua saling ketawa apabila mengenangkan pelbagai ‘drama’ yang berlaku sebelum majlis ini dapat dijalankan.

“Saya tidak menangis langsung apabila keadaan begini terjadi. Sebab sepanjang proses Syahiran sentiasa ada bersama. Kita hanya mampu merancang, Dia yang menentukan,” ujarnya.

Sebelum ini, mereka memilih Eropah sebagai destinasi bulan madu. Namun,  hasrat tersebut terpaksa ditangguhkn ekoran Varian baharu Covid-19.

“Jadi buat masa ini, kami bercadang untuk melawat keluarga dan saudara mara yang tidak dapat menghadiri majlis pernikahan untuk memperkenalkan satu sama lain dengan keluarga besar masing-masing,” ujarnya.

Pasangan selebriti ini mula berkenalan pada awal 2019 di sebuah program terbitan Astro dan Uyaina menerima rombangan merisik keluarga Syahiran pada Julai tahun lalu.


Air Pink Homemade Ni Bukan Je Enak Rasanya Tapi Boleh Kempiskan Perut. Rugi Kalau Tak Amal!

Semakin hari usia kita semakin meningkat dan tidak dinafikan semakin susah juga untuk kita mengawal berat badan. Lebih-lebih lagi pada bahagian perut.  Memang mudah sangat ‘maju ke depan’.

Untuk itu, sebagai usaha untuk kekal langsing ada baiknya amalkan petua minum air rebusan pink ini.

DIY AIR REBUSAN PINK BUAT PERUT KEMBALI KEMPIS

Pagi ni Hakak nak share satu resepi air detox buat yang suka sangat detox setiap pagi. Baru lah kempis perut ni kan sebab apa yang kita makan senang jer dibuang.

Boleh guna macam macam buah untuk kita detoks. Tapi hari ni Hakak nak buat air rebusan pink. Ada rasa masam dan panas barulah bergetar lemak lemak kita kan.

Mudah jer cara nak buat air detok pink ni. Jom kita tengok satu persatu nak buat macam mana.

Bahan yang diperlukan

2 biji lemon
3 asam keping
3 biji asam masin
3 inci halia

Cara membuatnya.
1) Rebus 1 liter air

2) Basuh semua bahan dan potong kecil
3) Rebus semua bahan dalam periuk hingga mendidih.

4) Tutup api dan tuang air rebusan dalam jug.
5) Sejukkan dan sedia untuk dihidang.

Senang kan resepi kurus kita hari ni. Color air ni warna pink sebab Yana guna asam masin merah. Sedap tau mesti cuba, yang penting perut jadi kempis.

Better buat malam hari, simpan dalam peti sejuk esok boleh minum sepanjang hari. Kalau ada daun pudina boleh masukkan nanti lagi sedap air detox korang.


Cikgu Ni Kongsi Lebihnya Guna Chromebook Untuk PdPR. Harga Pun Murah!

Mungkin ada yang tertanya-tanya, apakah perbezaan peranti Chromebook daripada komputer riba biasa.

Ayat mudahnya untuk mengetahui perbezaan adalah Chromebook lebih sesuai digunakan untuk melayari internet, memeriksa email dan  menggunakan aplikasi dalam talian.  Jika anda kerap melakukan aktiviti di atas, mungkin penggunaan Chromebook ini sesuai bagi anda.

Bahkan Cikgu Aflah Jamaluddin turut menyarankan penggunaan Chromebook berguna untuk anak-anak ketika melaksanakan pdpr di rumah.

Dan ikuti perkongsian penuh daripadanya, semoga bermanfaat.

Ramai tanya nak pakai peranti apa untuk pdpr anak. Guna ni chrome book. Sebab apa chrome book berguna baca senarai di bawah:

1. Chrome book dicipta untuk google

2. Semua murid yang bersekolah di sekolah kerajaan di beri 1 id gmail berserta password.

3. Bila dah ada email gmail Semua aplikasi google seperti google meet, goole classroom, google drive, google doc, google sheet, google slide dan banyk lagi boleh guna.

4. Nak taip dokumen? Guna senarai
Google doc= microsoft word
Google sheet= microsoft excel
Google slide= power point

5. Dah siap taip jawapan dalam google doc a.k.a microsoft word boleh turn in terus ke google classroom.

6. Nak simpan latihan yang buat tadi di google doc dah tersedia auto save masuk dalam google drive. Tak ada isu document penuh sebab semua dalam google drive.

7. Nak guna whatsapp dgn telegram? Jangan risau whatsapp kan ada whatsapp web scan bar code je. Telegram kan ada desktop telegram taip code phone je.

7. Sekolah saya ada 80 buah chrome book dapat tahun 2015 ke 2016 macam tu dari darjah 1-6 ada cikgu yang rajin guna chrome book.

Sampai sekarang masih elok boleh guna lagi walaupun ada chrome book yang longgar screen, yang pecah kat hujung.

Kami cikgu2 pun dok guna juga chrome book ni kalau ada meeting atau ladap yang nak kena guna laptop.

8. Paling penting kena ada capaian internet. Tak perlu beli simkad guna hotspot data dari telefon mak ayah pun dah cukup.

Dia macam ni tau kesimpulannya chrome book ni sesuai utk surfing internet melalui google.

Nak guna chrome book buat kerja simpan file dalam my document jangan buat, dia bukan dicipta untuk simpan file dalam hard disk. Kalau nak simpan juga guna google drive.

Kalau boleh sucikan chrome book tu dari sebarang installer downloader yg tak berfaedah jangan letak antivirus.

Printer kalau boleh guna yang ada bluetooth. Sekali lagi diulang jangan create folder dalam chrome book , create dan save dalam google drive.

Sumber : Aflah Jamaluddin


“Orang Kata, Ayah Cinta Pertama Anak Perempuan. Siapa Agaknya Jadi Pengganti Ayah Nanti.” Sebak Baca Luahan Aeril Zafrel Ni!

Benarlah orang kata, anak perempuan lebih rapat dengan si ayah. Lihat saja Awal ashaari dan anaknya Lara Alana. Tidak ketinggalan juga Aeril Zafrel dan anaknya,Hayla Maghfirahtul Adzkiyaa  atau lebih mesra dengan panggilan Hayla.

Baru-baru ini suami kesayangan Wawa Zainal ini ada memuat naik satu video pendek sempena hari jadi anak perempuannya itu.

Video yang mempertontonkan Aeril mendukung hayla yang cukup comel dalam persalinan dres ala cinderella berjalan masuk ke sebuah bilik sebagai tanda surprise hari jadi anaknya itu.

kaspyen Aeril  berbunyi “orang kata ayah adalah cinta pertama anak perempuan.siapalah agaknya akan menjadi pengganti ayah di hati hayla nanti .”

Ayat Aeril itu menimbulkan rasa terharu dan sebak di kalangan netizen yang membacanya.


“Ibu Mana Tak Risau…” Anak Alami ‘Speech Delay’, Tasha Manshahar Kurangkan Gajet, Lebihkan Komunikasi

Penyanyi Tasha Manshahar berkongsi perkembangan anak sulungnya, Muammar Rafiqi yang mengalami masalah ‘speech delay’ ketika diusia setahun enam bulan.

Bimbang dengan situasi tersebut, pemilik nama sebenar, Nur Nadia Natasha Mohd Manshahar berkata, anak lelakinya itu tidak boleh menyebut perkataan bermakna seperti mama dan susu.

“Ada ketika, saya sangat risau sebab Muammar belum sebut apa-apa perkataan. Kalau ikut guideline, Muammar kira lambat jugak bercakap.

“Pernah masa pergi check up setahun enam bulan, doktor tanya perkataan apa saja dia dah sebut. Saya kata, tak ada. Sebab memang tak ada. Dia buat bunyi, tapi tak ada perkataan bermakna.

“Apa maksud perkataan bermakna? Contoh anak sebut ‘mama’dan mama tu memang dia tujukan untuk ibu dia. Bukan semua benda mamamamamama. Tu tak dikira perkataan bermakna.

Contoh lain, susu. Contoh dia sebut ‘shu’ walaupun pelat, tapi dia sebut bila dia nak susu. Dan kita faham perkataan ‘shu’tu dia maksudkan susu. Tu dikira perkataan bermakna”, katanya.

Tasha turut mengakui, pernah pertimbangkan nasihat doktor untuk membawa anaknya itu bertemu dengan pakar terapi u tuk masalah speech delay.

“Secara umum, setahun enam bulan anak dah mula sebut beberapa perkataan bermakna. Tapi Muammar langsung tak ada masa tu. Lagi pula doktor tanya kalau kami nak dia buatkan surat rujukan ahli terapi.

“Sebagai ibu kali pertama, tipulah kalau tak risau. Tp at the same time, tak adil untuk Muammar kalau saya in denial. For me, if kita betul sayang anak kita, kita patut bagi peluang untuk dia dapatkan bantuan kalau dia memang perlukan. Itu hak dia,” ujarnya.

Bagaimanapun selepas berbincang dengan suaminya yang juga penyanyi Raqib Majib, mereka mengambil keputusan untuk melihat keadaan Muammar sehingga mencecah dua tahun.

Mengambil langkah dengan mengurangkan penggunaan gajet dan lebihkan berkomunikasi, penyanyi berusia 29 tahun ini meluahkan rasa syukur apabila anaknya akhirnya boleh menyebut dan menggabungkan beberapa perkataan.

“Jadi saya berbincang dengan Raqib, kemudian kami ambil keputusan untuk bagi masa sampai dia dua tahun. Jadi daIam tempoh ni kami kurangkan gajet and banyakkan komunikasi dengan dia.

“Alhamdulillah, masa umur dua tahun dah mula ada perkataan bermakna. Kami sambung lagi usaha dan seingat saya masa dia nak masuk dua tahun enam bulan, dia dah boleh gabung dua hingga tiga perkataan.

“Lambat sikit kan? Tapi ada progress Alhamdulillah. Ni dah nak masuk tiga tahun Jun 2022, masyaAllah tabarakAllah, dah boleh buat ayat lengkap, dah boleh buat kawan borak.

“Seronok sangat Ahamdulillah. Apa yang buat saya ingin kongsi sebab semalam saya belikan dia nugget, sambil buka box nugget tu dia cakap, ‘asheh mami beyi naget'(terima kasih mami beli nugget),” katanya.

Untuk rekod, Tasha berkahwin dengan Raqib Majib pada 8 September 2018 dan dikurniakan dua cahaya mata, Muammar Rafiqi, tiga tahun dan Mateen Rizqi yang kini berusia tujuh bulan.


“Dulu Nak Menangis Tengok Tapi Sekarang Pasrah,” Sofa Koyak, Dinding Kena Conteng, Kisah Bapa Tarik Perhatian Warganet.

Sudah tentu ada yang pengalaman masalah anak kecil suka conteng dinding? Kadang-kadang sampai stres sebab hampir segenap ruang dinding rumah.

Tarik nafas dalam-dalam. Sebelum anda memarahi anak-anak, ada beberapa perkara luarbiasa yang anda perlu tahu tentang kecenderungan anak conteng dinding.

Hakikatnya ini ada petanda yang baik. Tahukah anda, tabiat anak conteng dinding bukanlah sesuatu yang buruk. Malah, ada fakta sokongan sains yang mengaitkannya dengannya.

Namun, hakikatnya menconteng dinding dapat memberi banyak manfaat kepada anak-anak kecil.

Antaranya  melatih kekuatan otot, Perasan tak, apabila anak suka menulis di dinding, mereka akan berdiri, membongkok, melutut, duduk, atau bercangkung.

Juga koordinasi tangan dan mata. Dengan permukaan yang lebih luas, mereka cenderung untuk melukis pada skala yang lebih besar. Maka, keseluruhan anggota lengan, bahu, tangan dan mata akan bekerja dengan lebih keras.

Begitulah situasi yang dilalui seorang bapa yang berkongsi kisahnya yang pasrah dengan hasil ‘karya’ anaknya walaupun pada mulanya terkejut dengan cara anaknya. Beliau juga menjadikan ‘karya’ anak-anaknya sebagai memori untuk dikenang keluarga.

Menerusi grup Anak Sepahkan Apa Hari Ni? , beliau pada mulanya hanya menunjukkan hasil kerjaya memasang penyambung wayar, namun menarik perhatian warganet adalah dinding hasil conteng anak-anaknya.

Ha dah siap wiring extension untuk tempat cas enset kat ruang tamu.. Lihat juga hasil anak saya conteng dinding, mereka ada 3 orang, sorang 10, 7 dan 6 tahun sudah.

Sofa tempat melompat sampai koyak.. pastu pensel cucuk atas sofa..memula dulu saya nak nangis tengok, lelama saya jadi makin bertakwa..

Apa pun, setiap orang ada caranya mendidik anak-anak. Begitu juga dengan keluarga ini. Dalam pada itu, warganet juga turut berkongsi kisah yang sama yang pastinya merupakan momen indah untuk dikenang semasa anak-anak masih kecil.

ARTICLE LAIN


“Ceria Je Abah!” PM Muhyiddin Kongsi Pengalaman Terima Suntikan Vaksin. Warganet Lahirkan Rasa Syukur.

Semalam (25 Februari 2021) adalah sejarah buat semua rakyat Malaysia untuk dikenang Perdana Menteri Tan Sri Muhyiddin Yassin telah menerima suntikan vaksin Pfizer-BioNTech sekali gus menjadi rakyat Malaysia pertama yang mendapat suntikan berkenaan!

Rentetan daripada itu, hari ini ramai yang ingin mengetahui keadaan dirinya setelah menerima suntikan vaksin berkenaan.

“Alhamdulilah hari ni hari kedua selepas saya mendapat suntikan vaksin Covid-19. Semua berjalan dengan baik. Saya yakin vaksin ini selamat dan berkesan

Jauh disudut hatinya meluahkan rasa syukur apabila tidak mengalami sebarang kesan sampingan seperti demam.

“Alhamdulillah, saya rasa sihat, tak ada rasa demam, makan dan selera makan macam biasa.”

DAFTAR GUNA APLIKSI MYSEJAHTERA

Dalam pada itu, beliau merayu kepada orang ramai supaya menyokong usaha kerajaan untuk menghentikan virus bahaya ini dengan mendaftar diri di aplikasi My Sejahtera mendapat suntikan vaksin.

“Saya minta sekali lagi supaya semua memainkan peranan masing-masing menyokong usaha kerajaan dan negara untuk menghentikan Covid-19 ini dengan cara  mendaftar untuk menerima vaksin menerusi aplikasi My Sejahtera.”

Melahirkan rasa syukur diberikan kesihatan yang baik, beliau bagaimana tetap mengamalkan SOP seperti membasuh tangan walaupun sudah mendapat suntikan vaksin.

Untuk makluman, semalam Tan Sri Muhyiddin Yasin menerima suntikan vaksin COVID-19, Pfizer-BioNTech, sekali gus menjadi rakyat pertama negara ini yang berbuat demikian. Penerimaan suntikan pertama bagi Malaysia itu disiarkan secara langsung menerusi pelbagai platform media termasuk di media sosial, bagi membolehkan rakyat mendapat gambaran sebenar dan menyeluruh Program Imunisasi COVID-19 Kebangsaan yang bermula secara rasmi hari ini.

“Alhamdulillah, hari ini saya bersama petugas barisan hadapan, termasuklah Ketua Pengarah Kesihatan Tan Sri Dr Noor Hisham Abdullah, telah menerima suntikan vaksin COVID-19 di Pejabat Kesihatan Daerah Putrajaya.”

Dalam pada itu, menerusi komen rata-rata warganet melahirkan rasa syukur dan mendoakan Perdana Menteri terus diberikan kesihatan yang berpanjang.

Apa yang pasti, ingat pesanan PM, segera daftar di MySejahtera sebagai penerima vaksin, sekali gus dapat menamatkan virus bahaya ini. Jom daftar!


Rare! Guru Prihatin Sedia Bangku Kecil, Murid Duduk Masa Perhimpunan.

Lazimnya apabila perhimpunan pagi sekolah, murid sekolah akan berdiri untuk mendengar taklimat sekolah.

Namun berlaina pula dengan sekolah ini. Sikap prihatin, guru-guru sediakan kerusi duduk untuk para pelajar SK Seri Aman.

Persediaan dan perasmian penggunaan kerusi duduk untuk anak-anak SK Seri Aman semasa perhimpunan rasmi sekolah .

Terima kasih atas keprihatinan pihak pentadbiran

Sumber: Teacher Collection


Suami Tak Ucap Hari Lahir Punca Eina Azman Menangis Tempoh Hari! “You Buat I Overthinking..”

Sebelum ini, pelakon tinggi lampai, Datin Paduka Eina Azman ada memuat naik Insta Story gambar dirinya menangis tanpa menjelaskan puncanya. Perkara itu telah menimbulkan tanda tanya orang ramai terhadap aktress jelita tersebut.

Namun, akhirnya teka teki kepada punca Eina menangis telah terjawab apabila suaminya tak semena membuat kejutan sempena hari jadi isteri kesayangannya itu ketika Eina sedang membuat siaran langsung di Tiktoknya.

Menerusi rakaman video, Eina dilihat baru saja melancarkan produk keluaran terbaru pada malam Jumaat yang dihoskan oleh Didie Alias. Ketika ‘soft launch’, suaminya iaitu Datuk Paduka Kaiser Gurmeet Abdullah hadir membawa jambangan duit RM100 yang tidak dapat dipastikan jumlah sebenar.

Eina yang terkejut dengan kejutan itu mengalirkan air mata gara-gara ‘prank’ yang dibuat suami.

Kata pemilik nama Ainur Syakina Azman, dia menjadi terlalu banyak berfikir selepas suaminya tidak memberi ucapan selamat hari lahir pada 13 Mac lalu dan turut mengakui kes penyondol yang makin berleluasa juga menjadi punca timbulnya perasaan risau.

“Malu sayang. You buat I overthinking. Nowdays kan banyak kes (penyondol). Pertama kali dia buat tak tahu dengan saya, tak wish birthday.

Saya tak nak semua ini (jambangan duit). Saya nak dia wish, nak dia jadi normal. Orang kan selalu kata, bila suami dah tak ucap apa-apa dia dah lain.” katanya dalam siaran langsung di Tiktok.

Dalam pada itu, Kaiser turut meminta maaf kerana tidak menyangka kejutan itu telah membuatkan hati isterinya terguris.

“Saya nak buat kejutan untuk dia, saya tak nak orang tahu. Ini kali pertama dia bekerja pada hari ulang tahunnya. Sebelum ini tak pernah.

“Sorry sayang. I want to surprise you. Never forget your birthday. I love you so much” balas suaminya.

Sebelum ini, Eina juga berkongsi ayat berkaitan ‘menghargai’ seseorang dalam hantaran yang berbeza di Instagram.

Terdahulu, Eina berkahwin dengan Datuk Paduka Kaiser Gurmeet Abdullah pada tahun 2014.

Hasil perkahwinan itu, mereka dikurniakan anak kembar iaitu Karl Kareef dan Arianna Aubrey, 6.

Sumber: TikTok


Zaman Sekarang Isteri Penyumbang Ekonomi Keluarga, Wanita Teman Sejati Dunia Akhirat!

“Zaman sekarang ni, isteri juga penyumbang terbesar dalam ekonomi dan kewangan keluarga.”

Apa yang di kongsikan oleh saudara Firdaus Shikirin ada benarnya bahawa isteri itu penyumbang terbesar kepada keluarga.

ISTERI BANTU EKONOMI KELUARGA

Isteri juga bayar bil, isteri juga beli barang dapur, isteri juga isi minyak kereta, isteri juga bayar ansuran rumah…

Isteri juga bayar “hutang-hutang” suami…

Suami “terpaksa” bergantung pada ehsan si isteri dlm menampung kos sara hidup setiap bulan…

Bila dah jadi mcm ni, seharusnya suami perlu ada rasa terhutang budi pada si isteri…si isteri dah meringankan hampir 50% daripada bebanan komitmen si suami…maka :

– Berbuat baiklah dgn si isteri.
– Layanlah si isteri dgn berhemah.
– Jangan tinggi suara & bersikap kasar dgn isteri.
– Fahami keterbatasan isteri dlm melayani suami.
– Bantu isteri melakukan kerja2 rumah.
– Bantu isteri menguruskan anak2.
– Hulur dan bagi juga duit kpd isteri sekadar kemampuan yg ada.
– Ambik tahu apa yg isteri beli, apa yg isteri bayar, apa yang tak cukup dlm rumah.

Jangan bersikap sambil lewa dan selesa dgn bantuan kewangan yg dihulurkan isteri…zaman makin mencabar, brg makin mahal, kos hidup makin tinggi…

Kalau hidup bergantung pd dua pendapatan, maka jaga hati dan perasaan empunya pendapatan seorang lagi…

Dia wanita yg berusaha utk buat yg terbaik demi keluarganya…

Sumber: Firdaus Shakirin